-----------------------------------------------------------------------
  8. การจัดการ

  -----------------------------------------------------------------------

[]8.1 โครงสร้างองค์กรของ บริษัท อินเตอร์ลิ้งค์ คอมมิวนิเคชั่น จำกัด (มหาชน)

  8.1.1 คณะกรรมการบริษัท

คณะกรรมการบริษัทประกอบด้วยกรรมการบริษัททั้งหมด 9 ท่าน ดังรายนามต่อไปนี้

  ---- ------------------- ------------------- ---------------------------
  1.   นายสมบัติ             อนันตรัมพร            ประธานกรรมการ

  2.   นางชลิดา             อนันตรัมพร            กรรมการ

  3.   นางสาวขวัญตา         มีสมพร               กรรมการ

  4.   นายจณัฐพล            สุประสงค์สิน           กรรมการ

  5.   นางเพ็ญศรี            จันต๊ะคาด             กรรมการ

  6.   นางธัญญรัตน์           เทียมอุดมฤกษ์          กรรมการ

  7.   นายชูศักดิ์             ดิเรกวัฒนชัย           กรรมการอิสระ

  8.   พลเอก ภานุมาต        สีวะรา               กรรมการอิสระ

  9.   นายสมพร             เวชพาณิชย์ ¹          กรรมการอิสระ
  ---- ------------------- ------------------- ---------------------------

  โดยมี นางเบญจวรรณ ทวีกุล² ผู้จัดการแผนกบัญชี เป็น เลขานุการบริษัท

  หมายเหตุ ¹ ได้รับการแต่งตั้งเป็นกรรมการอิสระ แทน นายสถาพร โคธีรานุรักษ์
  เนื่องจากขอลาอออก

  ด้วยมติที่ประชุมคณะกรรมการบริษัท ครั้งที่ 2/2554 เมื่อวันที่ 11 พฤษภาคม 2554

หมายเหตุ ² ได้รับการแต่งตั้งเป็นเลขานุการบริษัท แทน นางสาว อัจฉรา เพิ่มรุ่งเรือง
เนื่องจากขอลาอออก

  ด้วยมติที่ประชุมคณะกรรมการบริษัท ครั้งที่ 1/2555 เมื่อวันที่ 15 กุมภาพันธ์ 2555

  (รายละเอียดเกี่ยวกับคณะกรรมการบริษัทโปรดพิจารณาเอกสารแนบ 1 )

กรรมการผู้มีอำนาจลงนาม ได้แก่ นายสมบัติ อนันตรัมพร หรือ นางชลิดา อนันตรัมพร
เป็นผู้ลงลายมือชื่อและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัท

1.  อำนาจหน้าที่ตามพระราชบัญญัติบริษัทมหาชนจำกัดและกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทมหาชน

2.  อำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

3.  กำหนดนโยบายและทิศทางการดำเนินงานของบริษัทฯ

4.  ปฏิบัติหน้าที่เป็นไปตามกฎหมาย วัตถุประสงค์และข้อบังคับของบริษัทฯ
    ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัทฯ

5.  รับผิดชอบในการพิจารณางบการเงินประจำปี
    ให้มีความถูกต้องและแสดงถึงฐานะที่เป็นจริงของบริษัทฯ
    โดยมีการปฏิบัติตามมาตรฐานบัญชีทั่วไป ซึ่งได้มีการตรวจสอบโดยผู้สอบบัญชีของบริษัทฯ

6.  พิจารณางบประมาณ และการปรับเงินเดือนประจำปี
    งบประมาณจ่ายโบนัสพนักงานสวัสดิการที่สำคัญของผู้บริหาร นำเสนอเบี้ยประชุม
    และบำเหน็จกรรมการและอัตราจ่ายเงินปันผลต่อผู้ถือหุ้น

7.  พิจารณาโครงสร้างบริหาร แต่งตั้งคณะผู้บริหาร
    กรรมการผู้จัดการและคณะกรรมการอื่นตามความเหมาะสม

8.  พิจารณาอนุมัติค่าใช้จ่ายในการดำเนินงาน
    หรือธุรกรรมในวงเงินที่เกินอำนาจประธานการกรรมการบริหาร/กรรมการผู้จัดการ

-   ควบคุมดูแลการดำเนินงานของบริษัทฯให้เป็นไปตามกฎหมาย วัตถุประสงค์
    และข้อบังคับของบริษัทฯ ตลอดจนมติที่ประชุมผู้ถือหุ้น ทั้งนี้
    กำหนดให้รายการที่กรรมการหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องนั้น
    ไม่มีสิทธิออกเสียงลงคะแนนในเรื่องนั้น

ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องนั้น
ไม่มีสิทธิออกเสียงลงคะแนนในเรื่องนั้น

นอกจากนั้นในกรณีต่อไปนี้
จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯ ทั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวข้องการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัทฯ

  8.1.2 คณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ ทั้งหมด 3 ท่าน ดังรายนามต่อไปนี้

1.  นายชูศักดิ์ ดิเรกวัฒนชัย *¹ ประธานกรรมการตรวจสอบ

2.  พลเอก ภานุมาต สีวะรา กรรมการตรวจสอบ

3.  นายสมพร เวชพาณิชย์ * ² กรรมการตรวจสอบ

  โดยมี นางสาวหทัยชนก ขวัญชัย ผู้จัดการส่วนตรวจสอบภายใน
  เป็นเลขานุการคณะกรรมการตรวจสอบ

หมายเหตุ* กรรมการตรวจสอบที่มีความรู้และประสบการณ์ในการสอบทานงบการเงินของบริษัทฯ

  หมายเหตุ ¹ ได้รับการแต่งตั้งเป็นประธานกรรมการตรวจสอบ แทน นายสถาพร โคธีรานุรักษ์
  ซึ่งได้ขอลาออก

  ด้วยมติที่ประชุมคณะกรรมการบริษัท ครั้งที่ 2/2554 เมื่อวันที่ 11 พฤษภาคม 2554

หมายเหตุ ² ได้รับการแต่งตั้งเป็นกรรมการตรวจสอบ แทน นายสถาพร โคธีรานุรักษ์
ซึ่งได้ขอลาอออก ด้วยมติที่ประชุม

คณะกรรมการบริษัท ครั้งที่ 2/2554 เมื่อวันที่ 11 พฤษภาคม 2554

  (รายละเอียดเกี่ยวกับคณะกรรมการตรวจสอบโปรดพิจารณาเอกสารแนบ 1 )

ขอบเขตอำนาจหน้าที่ของคณะกรรมการตรวจสอบ

1.  สอบทานรายงานทางการเงินให้บริษัทมีกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้อง
    ครบถ้วน เชื่อถือได้และทันเวลา
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  สอบทานให้บริษัทฯ
    มีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    พิจารณาความเป็นอิสระของส่วนตรวจสอบภายใน ให้ความเห็นชอบเกี่ยวกับแผนการตรวจสอบ
    อัตรากำลังคนและการพัฒนาบุคลากรของส่วนตรวจสอบภายใน รวมทั้งแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน

3.  สอบทานให้บริษัทฯ
    ปฏิบัติตามกฎหมายว่าด้วยหลักทรัพย์และตลาดหลักทรัพย์แห่งประเทศไทยข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าสอบบัญชี รวมทั้งเข้าร่วมประชุมกับผู้สอบบัญชี
    โดยไม่มีฝ่ายบริหารเข้าร่วมอย่างน้อยปีละ1 ครั้ง

5.  สอบทานรายงานของผู้สอบบัญชีที่จัดทำเสนอให้ฝ่ายบริหารปรับปรุงแก้ไข
    และติดตามผลการดำเนินการตามข้อเสนอแนะนั้น

6.  เมื่อคณะกรรมการตรวจสอบได้รับแจ้งข้อเท็จจริงจากผู้สอบบัญชี
    ในเรื่องเกี่ยวกับพฤติการณ์อันควรสงสัยว่ากรรมการ ผู้จัดการ
    หรือบุคคลซึ่งรับผิดชอบในการดำเนินงานของบริษัท
    ได้กระทำความผิดตามที่กำหนดไว้ในพระราชบัญญัติหลักทรัพย์และตลาดหลักทรัพย์ เช่น
    เรื่องทุจริต ฉ้อโกง ยักยอก หลอกลวง ฯลฯ
    คณะกรรมการตรวจสอบจะต้องดำเนินการตรวจสอบในเรื่องดังกล่าวและรายงานผลการตรวจสอบ

  ในเบื้องต้นให้แก่สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
  (กลต.) และผู้สอบบัญชีทราบภายใน 30 วัน นับวันที่ได้รับแจ้งจากผู้สอบบัญชี

7.  รายงานคณะกรรมการบริษัท
    หากพบหรือมีข้อสงสัยว่ามีรายการที่เกิดความขัดแย้งทางผลประโยชน์ มีการทุจริต
    หรือฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท
    ซึ่งอาจส่งผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    และหากคณะกรรมการบริษัทหรือผู้บริหารไม่ดำเนินการให้มีการปรับปรุงแก้ไข
    ภายในเวลาที่คณะกรรการตรวจสอบเห็นสมควร
    กรรมการตรวจสอบอาจรายงานต่อสำนักงานคณะกรรมการกำกับหลักทรัพย์และตลาดหลักทรัพย์
    หรือตลาดหลักทรัพย์แห่งประเทศไทย

8.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    ทั้งนี้เพื่อให้มั่นใจว่ารายการดังกล่าวสมเหตุสมผลและประโยชน์สูงสุดของบริษัทฯ

9.  สอบทานให้บริษัทมีกระบวนการพัฒนาการกำกับดูแลกิจการที่ดีอย่างต่อเนื่อง
    รวมทั้งให้แนวทางและข้อเสนอแนะที่จำเป็นเพื่อการพัฒนา

10. รายงานภารกิจของคณะกรรมการตรวจสอบต่อที่ประชุมคณะกรรมการบริษัทฯอย่างน้อยไตรมาสละ
    1 ครั้ง

11. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ
    ซึ่งรายงานดัง กล่าวต้องลงนาม
    โดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

(2) ความเห็นเกี่ยวกับความเพียงพอของระบบควบคุมภายในของบริษัทฯ

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมของคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกต โดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

12. ในการปฏิบัติหน้าที่ของคณะกรรมการตรวจสอบ
    หากพบหรือมีข้อสงสัยว่ามีรายการหรือการกระทำดังกล่าวต่อไปนี้
    ซึ่งอาจมีผลกระทบอย่างเป็นนัยสำคัญต่อฐานะการเงินและผลการดำเนินงานของบริษัทฯ
    เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริต หรือมีสิ่งผิดปกติ หรือมีความบกพร่องที่สำคัญระบบการควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์แห่งประเทศไทย
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

หากคณะกรรมการบริษัท หรือผู้บริหาร
ไม่ดำเนินการให้มีการปรับปรุงแก้ไขภายในเวลาที่กำหนดกรรมการตรวจสอบรายใดรายหนึ่ง
อาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์ฯ
และตลาดหลักทรัพย์แห่งประเทศไทย

13. ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ
    โดยอาศัยอำนาจตามข้อบังคับของบริษัทฯ และกฎหมาย

ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการบริษัทโดยตรงและคณะกรรมการบริษัทยังคงรับผิดชอบในการดำเนินงานของบริษัทฯ
ต่อบุคคลภายนอก

วาระการดำรงตำแหน่งของคณะกรรมการตรวจสอบ

คณะกรรมการตรวจสอบมีวาระอยู่ในตำแหน่งคราวละ 3 ปี
กรรมการตรวจสอบซึ่งพ้นจากตำแหน่งตามวาระอาจแต่งตั้งให้กลับมาใหม่ได้
ในกรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระ
ให้คณะกรรมการบริษัท
แต่งตั้งบุคคลที่มีคุณสมบัติครบถ้วนเป็นกรรมการตรวจสอบเพื่อให้กรรมการตรวจสอบมีจำนวนครบตามที่คณะกรรมการบริษัทกำหนด
โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

  8.1.3 คณะผู้บริหารระดับสูงของบริษัทฯ

คณะผู้บริหารระดับสูงของบริษัทฯและบริษัทย่อย ประกอบด้วยผู้บริหารทั้งหมด 8 ท่าน
ดังรายนามต่อไปนี้

1.  นายสมบัติ อนันตรัมพร ประธานกรรมการบริหาร/กรรมการผู้จัดการ

2.  นางชลิดา อนันตรัมพร กรรมการผู้จัดการ

3.  นางสาวขวัญตา มีสมพร ผู้อำนวยการฝ่ายจัดจำหน่าย

4.  นายจณัฐพล สุประสงค์สิน ผู้อำนวยการฝ่ายขายและการตลาด

5.  นายอดิศักดิ์ เองมหัสสกุล ผู้อำนวยการฝ่ายวิศวกรรม

6.  นางเพ็ญศรี จันต๊ะคาด ผู้อำนวยการฝ่ายการเงิน

7.  นางเบญจวรรณ ทวีกุล ¹ รักษาการแทนผู้อำนวยการฝ่ายบัญชี

8.  นายณัฐนัย อนันตรัมพร ผู้จัดการทั่วไป บริษัท อินเตอร์ลิ้งค์ เทเลคอม จำกัด

  หมายเหตุ ¹ ได้รับการแต่งตั้งรักษาการแทน นางวันดี พองชัยภูมิ ผู้อำนวยการฝ่ายบัญชี
  ที่ได้ขอลาออก

  จากตำแหน่งผู้บริหาร โดยมีผลตั้งแต่วันที่ 16 พฤศจิกายน 2554 เป็นต้นไป

  (รายละเอียดเกี่ยวกับคณะผู้บริหารโปรดพิจารณาเอกสารแนบ 1 )

ขอบเขตอำนาจหน้าที่ของกรรมการผู้จัดการ

1.  กำหนดภารกิจ วัตถุประสงค์ แนวนโยบายของบริษัทฯ
    รวมทั้งกลยุทธ์และแผนการทางธุรกิจนำเสนอต่อคณะกรรมการบริษัท

2.  ดำเนินการตามกลยุทธ์และแผนทางธุรกิจที่ได้รับการอนุมัติจากคณะกรรมการบริษัท

3.  ตัดสินใจในเรื่องการดำเนินงานประมูลงานภายใต้นโยบายที่ได้รับมอบหมายจากคณะกรรมการบริษัท

4.  มีอำนาจอนุมัติค่าใช้จ่ายในการดำเนินธุรกรรมตามปกติของบริษัทฯ ในวงเงินไม่เกิน 30
    ล้านบาท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัส สำหรับพนักงานระดับต่ำกว่ากรรมการผู้จัดการลงมา

6.  มีอำนาจกระทำการและแสดงตนเป็นตัวแทนของกิจการต่อบุคคลภายนอกในกิจการที่เกี่ยวข้องและเป็นประโยชน์ต่อกิจการ

7.  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

8.  ดำเนินกิจการอื่น ๆ ที่คณะกรรมการบริษัทมอบหมาย

9.  มีอำนาจมอบหมายให้ผู้ดำเนินการแทนในกรณีที่กรรมการผู้จัดการไม่สามารถปฏิบัติหน้าที่ได้เป็นแต่ละกรณีไป

ทั้งนี้ การมอบอำนาจดังกล่าวข้างต้นแก่กรรมการผู้จัดการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
และในกรณีที่การดำเนินการใดที่มีผลประโยชน์หรือส่วนได้ส่วนเสียของ กรรมการผู้จัดการ
หรือบุคคลที่อาจมีความขัดแย้ง ( ตามประกาศของคณะกรรมการ ก.ล.ต.)
กรรมการผู้จัดการไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวให้คณะกรรมการตรวจสอบลงความเห็นและส่งเรื่องต่อให้คณะกรรมการบริษัท
พิจารณาต่อไป

นอกจากนี้ ในกรณีที่การทำรายการใดเป็นรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทฯ หรือบริษัทย่อยแล้วแต่กรณี
ตามความหมายที่กำหนดตามประกาศตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากคณะกรรมการบริษัทและ/หรือที่ประชุมผู้ถือหุ้นและ/หรือ
ปฏิบัติการอื่นใดตามหลักเกณฑ์ และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

8.2 การสรรหากรรมการ

การคัดเลือกกรรมการของบริษัทฯ ไม่ได้ผ่านขั้นตอนของคณะกรรมการสรรหา (Nominating
Committee) อย่างไรก็ตาม บริษัทฯ
ได้กำหนดแนวทางในการเลือกตั้งและแต่งตั้งกรรมการบริษัทดังนี้

วิธีการแต่งตั้งกรรมการ

คณะกรรมการบริษัท จะทำหน้าที่คัดเลือกบุคคลที่จะเข้าดำรงตำแหน่งคณะกรรมการบริษัท
โดยมีการพิจารณาจากความรู้ความสามารถและประสบการณ์ที่เกี่ยวข้องกับธุรกิจ
หรือพิจารณาจากผู้ถือหุ้นรายใหญ่ของบริษัทฯ ที่มีประสบการณ์ อย่างไรก็ตาม
การแต่งตั้งกรรมการใหม่จะผ่านการพิจารณาจากที่ประชุมคณะกรรมการบริษัท
ซึ่งมีคณะกรรมการตรวจสอบร่วมอยู่ด้วย

นอกจากนี้การแต่งตั้งคณะกรรมการจะต้องผ่านมติที่ประชุมผู้ถือหุ้นตามข้อบังคับของบริษัทฯ
ทั้งนี้ข้อบังคับของบริษัทฯ
กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

  -
  บุคคลผู้ซึ่งได้รับคะแนนเสียงสูงสุดตามลำดับลงมาเป็นผู้ที่ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งเป็นจำนวน 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯ
นั้นให้จับสลากกันว่าผู้ใดจะออกส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง กรรมการที่ออกตามวาระนั้น
อาจได้รับเลือกเข้ามาดำรงตำแหน่งใหม่ก็ได้

การพ้นวาระ

1.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ให้กรรมการออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สอง
ภายหลังจดทะเบียนบริษัทนั้นให้ใช้วิธีจับฉลากกันว่าผู้ใดจะออก
ส่วนในปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

2.  นอกจากข้อ 1 ให้กรรมการพ้นจากตำแหน่งเมื่อ

-   ตาย

-   ลาออก

-   ขาดคุณสมบัติ หรือมีลักษณะต้องห้ามตามกฎหมาย

-   ที่ประชุมผู้ถือหุ้นลงมติให้ออก

-   ศาลมีคำสั่งให้ออก

โดยกรรมการคนใดจะลาออกจากตำแหน่ง ให้ยื่นใบลาออกต่อบริษัทฯ
การลาออกมีผลนับแต่วันที่ใบลาออกไปถึงบริษัทฯ

8.3 ค่าตอบแทนคณะกรรมการบริษัทและคณะผู้บริหาร ปี 2554

  --------------------------------- --------------------- ---------------
  คณะกรรมการบริษัท                    ประเภทของค่าตอบแทน     จำนวนเงิน

  1. นายสมบัติ อนันตรัมพร               เบี้ยประชุม + ค่าบำเหน็จ   84,000.00

  2. นางชลิดา อนันตรัมพร               เบี้ยประชุม + ค่าบำเหน็จ   84,000.00

  3. นายชูศักดิ์ ดิเรกวัฒนชัย              เบี้ยประชุม + ค่าบำเหน็จ   109,000.00

  4. พลเอก ภานุมาต สีวะรา             เบี้ยประชุม + ค่าบำเหน็จ   109,000.00

  5. นายสมพร เวชพาณิชย์ ¹             เบี้ยประชุม + ค่าบำเหน็จ   57,333.00

  6. นายสถาพร โคธีรานุรักษ์ ²           เบี้ยประชุม + ค่าบำเหน็จ   51,667.00

  7. นางสาวขวัญตา มีสมพร              เบี้ยประชุม + ค่าบำเหน็จ   84,000.00

  8. นายจณัฐพล สุประสงค์สิน             เบี้ยประชุม + ค่าบำเหน็จ   84,000.00

  9. นางธัญญรัตน์ เทียมอุดมฤกษ์           เบี้ยประชุม + ค่าบำเหน็จ   79,000.00

  10. นางเพ็ญศรี จันต๊ะคาด              เบี้ยประชุม + ค่าบำเหน็จ   84,000.00

  คณะกรรมการบริษัท รวม 10 ท่าน         เบี้ยประชุม + ค่าบำเหน็จ   826,000.00

  คณะผู้บริหาร รวม 8 ท่าน               เงินเดือนและโบนัส        19,703,937.00
  --------------------------------- --------------------- ---------------

หมายเหตุ ¹ เนื่องจาก ได้แต่งตั้ง เมื่อวันที่ 12 พฤษภาคม 2554
ตามมติที่ประชุมคณะกรรมการบริษัท ครั้งที่ 2/2554

หมายเหตุ ² เนื่องจาก ได้ลาออก เมื่อวันที่ 12 พฤษภาคม 2554
ตามมติที่ประชุมคณะกรรมการบริษัท ครั้งที่ 2/2554

ที่ประชุมสามัญผู้ถือหุ้น ประจำปี 2554 ได้พิจารณาค่าตอบแทนของคณะกรรมการ
โดยคำนึงถึงความเหมาะสมที่เกี่ยวกับประเภท ขนาด และความเกี่ยวโยงกับผลการดำเนินงาน
รวมถึงความเหมาะสมกับการทำหน้าที่และความรับผิดชอบ และได้อนุมัติค่าตอบแทนคณะกรรมการ ปี
2554 โดยมีรายละเอียดดังนี้

-   ค่าเบี้ยประชุม ครั้งละ 5,000 บาท/ครั้งการประชุม

-   ค่าบำเหน็จประจำปีคณะกรรมการบริษัท ท่านละ 64,000 บาท

8.4 การกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของบริษัทฯ เพิ่มความเชื่อมั่นให้แก่ผู้ถือหุ้น ผู้ลงทุน
และผู้มีส่วนได้เสียอื่น ซึ่งเป็นพื้นฐานของการเจริญเติบโตที่ยั่งยืน
คณะกรรมการบริษัทได้สนับสนุนและมีการส่งเสริมให้มีการปฏิบัติตามหลักการกำกับดูแลที่ดีตามแนวทางที่ตลาดหลักทรัพย์แห่งประเทศไทยกำหนด
เพื่อนำมาปรับใช้ให้เหมาะสมกับธุรกิจของบริษัทฯ
ที่จะก่อให้เกิดประโยชน์สูงสุดแก่ผู้ถือหุ้นและคำนึงถึงผลประโยชน์ของผู้มีส่วนได้ส่วนเสียทุกฝ่าย
พร้อมให้อยู่ในกรอบของการมีจริยธรรมที่ดี โดยเห็นได้จากบริษัทฯ
ได้รับคัดเลือกจากหอการค้าไทยและสภาหอการค้าไทยให้เป็นบริษัทจรรยาบรรณดีเด่น ประจำปี
2546 อีกทั้งบริษัทฯมีความเชื่อมั่นว่า ระบบการบริหารจัดการที่ดี
การมีคณะกรรมการบริษัทและผู้บริหารที่มีวิสัยทัศน์และมีความรับผิดชอบต่อหน้าที่
มีกลไกการควบคุมและการถ่วงดุลอำนาจจะส่งเสริมให้การบริหารงานเป็นไปอย่างโปร่งใสและตรวจสอบได้ด้วย

  8.4.1 การกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดีเพื่อให้มีความโปร่งใสใน

การดำเนินกิจการ เพื่อเพิ่มขีดความสามารถในการแข่งขันของกิจการ
และเพื่อเพิ่มความเชื่อมั่นให้แก่ผู้ถือหุ้น ผู้ลงทุนและผู้เกี่ยวข้องทุกฝ่าย
โดยนำหลักเกณฑ์การกำกับดูแลกิจการที่ดีของตลาดหลักทรัพย์แห่งประเทศไทย
และระเบียบปฏิบัติของคณะกรรมการกำกับหลักทรัพย์และตลาดหลักทรัพย์
มาเป็นปัจจัยในการเสริมสร้างองค์กรให้มีระบบการบริหารงานที่มีประสิทธิภาพ
สร้างความโปร่งใสในการทำงาน การดำเนินการให้มีจริยธรรมทางธุรกิจ
การจัดทำระบบควบคุมภายในต่างๆ รวมถึงการให้ความสำคัญเท่าเทียมกันของผู้ถือหุ้น
และการรักษาประโยชน์ของผู้ถือหุ้นเป็นสำคัญจึงได้กำหนดนโยบายสนับสนุนการกำกับดูแลกิจการโดยครอบคลุมหลักการสำคัญดังนี้

-   การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกันและเป็นธรรมต่อทุกฝ่าย

-   คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและมีประสิทธิภาพที่เพียงพอเพื่อให้เกิดประโยชน์สูงสุดต่อผู้ถือหุ้น
    ดูแลมิให้เกิดปัญหาความขัดแย้งทางผลประโยชน์
    รวมถึงรับผิดชอบต่อการกระทำและการตัดสินใจของตนเอง

-   ดำเนินงานด้วยความโปร่งใส สามารถตรวจสอบได้
    และมีการเปิดเผยข้อมูลอย่างเพียงพอแก่ผู้เกี่ยวข้องทุกฝ่าย

ในปี 2554 สรุปสาระสำคัญการดำเนินการด้านการกำกับดูแลกิจการได้ ดังนี้

หมวดที่ 1 สิทธิของผู้ถือหุ้น

คณะกรรมการบริษัทให้ความสำคัญเกี่ยวกับสิทธิต่างๆของผู้ถือหุ้นและทำหน้าที่ในการดูแลรักษาผลประโยชน์ของผู้ถือหุ้นทุกรายอย่างเท่าเทียมกันตามที่กำหนดไว้
ในข้อบังคับบริษัทฯ และกฎหมายที่เกี่ยวข้อง ไม่ว่าผู้ถือหุ้นนั้นจะเป็นรายย่อย ผู้ลงทุนต่างชาติ
นักลงทุนสถาบันหรือผู้ถือหุ้นรายใหญ่ โดยผู้ถือหุ้นทุกรายมีสิทธิและความเท่าเทียมกันโดยในปี 2554
ดังนี้

-   สิทธิในการได้รับใบหุ้น สิทธิการซื้อขายหรือโอนหุ้น

-   สิทธิในการได้รับสารสนเทศที่เพียงพอ ทันเวลา เหมาะสมต่อการตัดสินใจ

-   สิทธิในการเข้าร่วมประชุมและออกเสียงลงคะแนนในที่ประชุมผู้ถือหุ้น
    เพื่อตัดสินใจในการเปลี่ยนแปลงนโยบายที่สำคัญของบริษัทฯ

-   สิทธิในการแต่งตั้งหรือถอดถอนกรรมการบริษัท และกำหนดค่าตอบแทนกรรมการ

-   สิทธิในการแต่งตั้งผู้สอบบัญชีและกำหนดจำนวนเงินค่าสอบบัญชี

-   สิทธิในส่วนแบ่งผลกำไรของบริษัทฯ

ในการประชุมผู้ถือหุ้นปี 2554 บริษัทฯ ได้ดำเนินการในเรื่องต่างๆ
ตามขั้นตอนการประชุมที่ถูกต้องตามกฎหมาย นับตั้งแต่การเรียกประชุม
การจัดส่งเอกสารและแจ้งระเบียบวาระการประชุม ขั้นตอนในการดำเนินการประชุม
ตลอดจนการจัดส่งรายงานการประชุมเพื่อส่งเสริม
อำนวยความสะดวกในการใช้สิทธิของผู้ถือหุ้นจากสิทธิพื้นฐานตามกฎหมายและสิทธิมากกว่าสิทธิตามกฎหมาย

หมวดที่ 2 การปฎิบัติต่อผู้ถือหุ้นอย่างเท่าเทียมกัน

คณะกรรมการบริษัทมีนโยบายที่จะอำนวยความสะดวกแก่ผู้ถือหุ้นทุกรายอย่างเท่าเทียมกันไม่ว่าผู้ถือหุ้นนั้นจะเป็นผู้บริหารและไม่เป็นผู้บริหาร
ผู้ถือหุ้นรายย่อย ผู้ลงทุนต่างชาติ นักลงทุนสถาบันหรือผู้ถือหุ้นรายใหญ่
โดยจัดส่งข้อมูลสารสนเทศที่ครบถ้วน ชัดเจน เพียงพอและทันเวลา
และสนับสนุนให้ผู้ถือหุ้นเข้าร่วมประชุม และใช้สิทธิออกเสียงลงคะแนนในที่ประชุมผู้ถือหุ้น
หรือใช้สิทธิออกเสียงลงคะแนน โดยการมอบฉันทะให้กรรมการอิสระ หรือบุคคลใดๆ
เป็นผู้ออกเสียงแทนในกรณีที่ไม่สามารถเข้าร่วมประชุมได้
รวมทั้งเปิดโอกาสให้ผู้ถือหุ้นได้แสดงความคิดเห็น ขอคำอธิบาย หรือตั้งคำถามใดๆ
ได้อย่างเท่าเทียมกันในการประชุมผู้ถือหุ้น โดยปี 2554 ได้ดำเนินการดังนี้

ก่อนการประชุมผู้ถือหุ้น

(1) ผู้ถือหุ้นทุกราย ได้รับข้อมูลที่จำเป็นและเพียงพอ เกี่ยวกับวันประชุม
    และวาระการประชุมเป็นการล่วงหน้าโดยจัดส่งหนังสือเชิญประชุมผู้ถือหุ้น
    และเอกสารประกอบให้กับผู้ถือหุ้นเป็นการล่วงหน้าอย่างน้อย 7 วันก่อนการประชุม
    ซึ่งหนังสือเชิญประชุมผู้ถือหุ้น มีข้อมูล วัน เวลา สถานที่ แผนที่ ของการประชุมผู้ถือหุ้นประจำปี
    พร้อมแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
    เพื่อรักษาสิทธิในการเข้าประชุม รวมถึงข้อบังคับบริษัทฯเกี่ยวกับการประชุมผู้ถือหุ้น
    และการออกเสียงลงคะแนน
    เอกสารประกอบรายละเอียดวาระการประชุมและความเห็นของคณะกรรมการบริษัทในแต่ละวาระตลอดจนข้อมูลที่เกี่ยวข้องที่ต้องตัดสินใจในที่ประชุมแก่ผู้ถือหุ้น
    นอกจากนี้บริษทฯกำหนดให้มีการเผยแพร่ข้อมูลเกี่ยวกับการประชุมผ่าน ผ่านทาง Website
    :www.interlink.co.th ของบริษัทฯ

(2) ในกรณีที่ผู้ถือหุ้นไม่สามารถเข้าร่วมประชุมด้วยตนเอง บริษัทฯ
    เปิดโอกาสให้ผู้ถือหุ้นสามารถมอบฉันทะให้กรรมการอิสระ หรือบุคคลใดๆ
    เข้าร่วมประชุมแทนตนได้โดยใช้หนังสือมอบฉันทะที่บริษัทฯ ได้จัดส่งพร้อมกับหนังสือนัดประชุม
    ผู้ถือหุ้นยังสามารถ Download หนังสือมอบฉันทะผ่านทาง Website
    :www.interlink.co.th ของบริษัทฯ

  วันประชุมผู้ถือหุ้น

(1) จัดประชุมผู้ถือหุ้นประจำปี 2554 ในวันอังคารที่ 19 เมษายน พ.ศ. 2554
    ที่ห้องประชุมแกรนด์ สุวรรณภูมิ ชั้น 7 อาคารอินตอร์ลิ้งค์ ของบริษัท อินเตอร์ลิ้งค์
    คอมมิวนิเคชั่น จำกัด (มหาชน) เลขที่ 48 อาคารอินเตอร์ลิ้งค์ ซอยรุ่งเรือง
    ถนนรัชดาภิเษกแขวงสามเสนนอก เขตห้วยขวาง กรุงเทพฯ 10310 โดยเตรียมสถานที่
    สำหรับจอดรถไว้อย่างเพียงพอและเป็นสถานที่ที่ผู้ถือหุ้นสามารถร่วมประชุมได้อย่างสะดวก

(2) จัดเตรียม การเลี้ยงรับรองที่เหมาะสม และเพียงพอสำหรับผู้ถือหุ้นที่มาประชุมด้วย

(3) ประธานกรรมการและกรรมการผู้จัดการ ประธานกรรมการตรวจสอบ
    ได้ให้ความสำคัญและเข้า
    ร่วมประชุมเพื่อชี้แจงและตอบข้อซักถามในการให้สิทธิผู้ถือหุ้นในการซักถามคณะกรรมการในที่ประชุมในเรื่องที่เกี่ยวข้องกับวาระการประชุมหรือเกี่ยวข้องกับบริษัท
    โดยมีการแนะนำคณะกรรมการบริษัท คณะกรรมการตรวจสอบ
    และผู้สอบบัญชีรวมถึงผู้ที่เกี่ยวข้องที่เข้าร่วม ประชุม

(4) ทั้งนี้ก่อนเริ่มการประชุม ประธานในที่ประชุมได้ชี้แจงกฎเกณฑ์ที่ใช้ในการประชุม วาระการ
    ประชุม วิธีการลงคะแนน การนับคะแนน และสิทธิของผู้ถือหุ้นอย่างชัดเจน
    และดำเนินการประชุมเรียงลำดับตามวาระที่ระบุไว้ในหนังสือนัดประชุมพร้อมเปิดโอกาสให้ผู้ถือหุ้นได้แสดงความเห็นและซักถาม
    ในแต่ละวาระอย่างเต็มที่ เพื่อสร้างความเข้าใจให้ผู้ถือหุ้นที่เข้าร่วมประชุม
    รวมทั้งเพื่อให้การประชุมดำเนินไปอย่างเรียบร้อย และโปร่งใส

(5) ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
    และไม่มีการเพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
    เพื่อให้ผู้ถือหุ้นได้มีโอกาสศึกษาข้อมูลประกอบระเบียบวาระก่อนตัดสินใจ

(6) ดำเนินการให้ผู้ถือหุ้นใช้บัตรลงคะแนนสำหรับทุกระเบียบวาระ
    โดยจัดทำบัตรลงคะแนนแยกตามวาระเพื่อให้ผู้ถือหุ้นสามารถลงคะแนนได้ตามที่เห็นสมควร
    ซึ่งจะมีการเก็บบัตรลงคะแนนดังกล่าวในห้องประชุม และเพื่อความโปร่งใส
    บริษัทฯได้เก็บบัตรลงคะแนนจากผู้ถือหุ้น เพื่อการตรวจสอบในภายหลังด้วย

(7) ในวาระการเลือกตั้งกรรมการบริษัท ให้สิทธิผู้ถือหุ้นได้เลือกกรรมการเป็นรายบุคคล
    ในที่ประชุมเปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็นอิสระ
    และลง มติตามวาระ

(8) ในการประชุมได้เปิดโอกาสให้ผู้ถือหุ้นได้แสดงความเห็นและซักถามในเรื่องที่เกี่ยวข้องกับการประชุมหรือเกี่ยวข้องกับบริษัทฯ
    และให้กรรมการที่เกี่ยวข้องชี้แจงและให้ข้อมูลต่าง ๆ แก่ผู้ถือหุ้นอย่างครบถ้วน
    โดยจัดสรรเวลาการประชุมอย่างเพียงพอและดำเนินการประชุมอย่างเหมาะสมและโปร่งใส

  หลังการประชุมผู้ถือหุ้น

1.  เลขานุการบริษัทเป็นผู้ที่รับผิดชอบในการจัดทำและจัดเก็บรายงานการประชุมผู้ถือหุ้น
    ที่ผ่านการสอบทานจากคณะกรรมการบริษัทในการประชุมคณะกรรมการบริษัทครั้งถัดมา
    และมีการนำขึ้นแสดงบน Website : www.interlink.co.th ของบริษัทฯ
    เพื่อให้ผู้เข้าร่วมประชุมได้สอบทานความครบถ้วน ก่อนนำเสนอให้ที่ประชุมผู้ถือหุ้นในครั้งถัดไป
    เพื่อพิจารณารับรองรายงานการประชุมดังกล่าว พร้อมทั้งจัดส่งให้หน่วยงานที่เกี่ยวข้องภายใน
    14 วันตามระยะเวลาที่กำหนดได้อย่างครบถ้วน

2.  เพื่อให้ผู้ถือหุ้นมั่นใจว่าได้รับผลตอบแทนตามสิทธิอย่างครบถ้วนภายหลังจากได้รับอนุมัติจากที่ประชุมผู้ถือหุ้นแล้ว
    บริษัทฯ ได้แจ้งให้ผู้ถือหุ้นทราบผลการพิจารณาผ่านระบบของตลาดหลักทรัพย์ฯ
    เพื่อให้ผู้ถือหุ้นได้ทราบถึงสิทธิ รวมทั้งระบุวันเวลา และรายละเอียดของเงินปันผลที่จะได้รับ

3.  เผยแพร่ข้อมูลข่าวสารให้แก่ผู้ถือหุ้นอย่างสม่ำเสมอ
    ผ่านช่องทางของตลาดหลักทรัพย์แห่งประเทศไทย สื่อหรือสิ่งพิมพ์ต่างๆ รวมทั้ง Website :
    www.interlink.co.th ของบริษัทฯ
    และจัดให้มีช่องทางที่ผู้ถือหุ้นรายย่อยสามารถติดต่อขอข้อมูลได้โดยตรงของบริษัทฯ E-mail :
    account@interlink.co.th หรือ info@interlink.co.th
    นอกจากนี้ผู้ถือหุ้นรายย่อยยังสามารถติดต่อขอข้อมูลได้โดยตรงจากเลขานุการบริษัท /
    นักลงทุนสัมพันธ์ โดย นางสาวอัจฉรา เพิ่มรุ่งเรือง เบอร์โทรศัพท์ 0-2693-1222 ต่อ 255

4.  คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ(Insider
    Trading ) ของบุคคลที่เกี่ยวข้อง ได้แก่ คณะกรรมการบริษัท กรรมการบริหาร
    ผู้บริหารและพนักงานในหน่วยงานที่เกี่ยวข้องกับข้อมูล(รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว)โดยบุคคลดังกล่าวต้องยึดถือเป็นแนวทางปฏิบัติเกี่ยวกับการระมัดระวังในการใช้ข้อมูลภายในใดๆซึ่งอาจมีผลต่อราคาหลักทรัพย์
    โดยการนำสารสนเทศภายในที่ยังไม่ได้เปิดเผย หรือที่เป็นความลับไปใช้
    หรือนำไปเปิดเผยกับบุคคลภายนอก หรือกระทำการอันก่อให้เกิดความขัดแย้งทางผลประโยชน์

(5) ดำเนินงานอย่างมีประสิทธิภาพ ในการสร้างความเจริญเติบโตอย่างยั่งยืนแก่องค์กร
    เพื่อให้ผู้ถือหุ้นได้รับผลตอบแทนที่เหมาะสม

นอกจากนี้ ในกรณีที่กรรมการหรือผู้บริหารระดับสูงมีการซื้อขายหลักทรัพย์ของบริษัทฯ
ต้องรายงานการถือหลักทรัพย์ภายใน 3 วันทำการให้สำนักงาน กลต.
ทราบเพื่อเผยแพร่ต่อสาธารณะต่อไป

หมวดที่ 3 บทบาทของผู้มีส่วนได้เสีย (The Role of Stakeholders)

คณะกรรมการบริษัทรับรู้ถึงสิทธิของผู้มีส่วนได้ส่วนเสีย จึงส่งเสริมให้เกิดการร่วมมือระหว่างบริษัทฯ
และผู้มีส่วนได้ส่วนเสีย ตลอดจนผู้มีส่วนเกี่ยวข้องที่สำคัญ ตั้งแต่ผู้ถือหุ้น พนักงาน ลูกค้า คู่ค้า เจ้าหนี้
คู่แข่งขัน ชุมชนที่บริษัทฯ ตั้งอยู่ตลอดจนสังคมส่วนรวมและหน่วยงานที่เกี่ยวข้อง ดังนี้

-   ผู้ถือหุ้น : บริษัทฯ มุ่งมั่นการเป็นตัวแทนที่ดีของผู้ถือหุ้นในการดำเนินธุรกิจ
    เพื่อสร้างความพึงพอใจสูงสุดให้กับผู้ถือหุ้น โดยคำนึงถึงการเจริญเติบโตบริษัทฯ
    ในระยะยาวและผลตอบแทนที่ดีและต่อเนื่อง รวมทั้งการเปิดเผยข้อมูลอย่างโปร่งใส
    และเชื่อถือได้ต่อผู้ถือหุ้น

-   คณะกรรมการได้มอบหมายให้นักลงทุนสัมพันธ์ ทำหน้าที่ดูแลผู้ถือหุ้น และนักลงทุน
    อย่างเท่าเทียมกัน ทั้งตามสิทธิขั้นพื้นฐาน สิทธิที่กำหนดไว้ในกฎหมาย และข้อบังคับบริษัท เช่น
    สิทธิในการขอตรวจสอบจำนวนหุ้น สิทธิในการได้รับใบหุ้น
    สิทธิในการเข้าประชุมผู้ถือหุ้นและออกเสียงลงคะแนน
    สิทธิในการแสดงความคิดเห็นอย่างอิสระในที่ประชุมผู้ถือหุ้น
    รวมถึงสิทธิที่จะได้รับผลตอบแทนอย่างเป็นธรรม และ
    ยังให้สิทธิผู้ถือหุ้นในการเสนอแนะข้อคิดเห็นต่างๆ
    เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระของบริษัท
    โดยทุกๆ ข้อคิดเห็นจะได้รับการกลั่นกรองเพื่อเสนอต่อคณะกรรมการบริษัทต่อไป
    ทั้งนี้บริษัทมีบริษัทฯ มีนโยบายจ่ายเงินปันผลในอัตราไม่ต่ำกว่าร้อยละ 40
    ของกำไรสุทธิของงบการเงินเฉพาะกิจการ หลังหักภาษีเงินได้ และหักสำรองตามกฎหมาย

-   พนักงาน : บริษัทฯเชื่อมั่นว่าพนักงานเป็นทรัพยากรอันมีค่าสูงสุดของบริษัท และเป็นปัจจัย

  สำคัญสู่ความสำเร็จของบริษัทฯ จึงมุ่งพัฒนาเสริมสร้างวัฒนธรรมและบรรยากาศที่ดีในการทำงาน
  ดูแลสภาพแวดล้อมในการทำงานให้มีความปลอดภัยในชีวิตและทรัพย์สิน
  มีการตรวจสอบความปลอดภัยของสถานที่ทำงานอย่างสม่ำเสมอ จัดอุปกรณ์ด้านความปลอดภัยต่างๆ
  ให้แก่พนักงาน และดูแลให้พนักงานสามารถใช้งานได้อย่างถูกวิธี
  ยึดมั่นปฏิบัติตามกฎหมายว่าด้วยแรงงาน ปฏิบัติต่อพนักงานด้วยความเท่าเทียมและเป็นธรรม
  สนับสนุนให้มีการทำงานเป็นทีม ส่งเสริมให้พนักงานได้รับการฝึกอบรมพัฒนาความรู้อย่างสม่ำเสมอ
  มีการจัดกิจกรรมต่างๆ เพื่อสร้างความสัมพันธ์อันดีระหว่างกันให้แก่ผู้บริหารและพนักงาน
  มีการสนับสนุนให้พนักงานได้แสดงความคิดเห็น ข้อเสนอแนะ และข้อร้องเรียนต่างๆ
  อย่างเปิดกว้างและโปร่งใส
  มีการจ่ายค่าจ้างและสวัสดิการที่เหมาะสมสอดคล้องกับผลการดำเนินงานและสภาวะเศรษฐกิจการว่าจ้าง
  รวมทั้งจัดให้มีสวัสดิการพนักงานตามกฎหมายแรงงานและอื่นๆเพิ่มเติม เช่น
  การทำประกันอุบัติเหตุกลุ่ม ตรวจสุขภาพประจำปี กองทุนสำรองเลี้ยงชีพ
  สัมมนาท่องเที่ยวต่างจังหวัดประจำปี เป็นต้น

-   ลูกค้า : บริษัทฯ มีความมุ่งมั่นในการสร้างความพึงพอใจและความมั่นใจให้กับลูกค้า
    ที่จะได้รับผลิตภัณฑ์และบริการที่ดี มีคุณภาพ มีมาตรฐานที่สูงขึ้นอย่างต่อเนื่อง
    ในระดับราคาที่เหมาะสม และจะให้ข้อมูลเกี่ยวกับบริการแก่ลูกค้าโดยไม่บิดเบือนข้อเท็จจริง
    รวมทั้งจะรักษาสัมพันธ์ภาพที่ดีกับลูกค้า โดยจะไม่เปิดเผยข้อมูลของลูกค้าโดยไม่ได้รับอนุญาต
    เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย
    นอกจากนี้บริษัทฯได้จัดอบรมสัมมนา (Training Course ) ต่างๆให้กับทุกกลุ่มลูกค้า เช่น
    กลุ่มรัฐวิสาหกิจ ราชการ ลูกค้าทั่วไป
    และนักศึกษาเพื่อให้ความรู้เกี่ยวกับระบบสายสัญญาณและอุปกรณ์ในการเลือกใช้และ
    ติดตั้งได้อย่างถูกต้องอย่างต่อเนื่องทุกปี

-   คู่ค้า : บริษัทฯ
    ได้ปฏิบัติต่อคู่ค้าอย่างเสมอภาคและเท่าเทียมกันโดยตั้งอยู่บนพื้นฐานของการได้ประโยชน์ร่วมกัน
    แลกเปลี่ยนข้อมูลที่เป็นจริงและถูกต้อง
    พร้อมให้ความสำคัญกับคู่ค้าเพราะถือเป็นปัจจัยสำคัญในการร่วมสร้างมูลค่าให้กับคู่ค้า
    จึงมุ่งเน้นการสร้างความสัมพันธ์กับคู่ค้ากลุ่มต่างๆ
    อย่างเป็นธรรมเพื่อประโยชน์ทางธุรกิจร่วมกัน
    โดยไม่สร้างความเสื่อมเสียต่อชื่อเสียงของบริษัทฯ หรือขัดต่อกฎหมายใดๆ

-   เจ้าหนี้ : บริษัทฯ บริษัทได้ปฏิบัติตามเงื่อนไขข้อตกลงทางการค้า และหน้าที่ที่พึงมีต่อเจ้าหนี้
    เช่น รับผิดชอบต่อการจ่ายชำระหนี้สินให้แก่เจ้าหนี้ตามเครดิตเทอมที่กำหนด การรักษา

  ความลับของเจ้าหนี้ เป็นต้น

-   คู่แข่งขัน : บริษัทฯ ตระหนักในประโยชน์จากการแข่งขันที่จะมีต่อการบริหารกิจการ
    และการปรับปรุงคุณภาพ บริการอย่างต่อเนื่อง เพื่อประโยชน์ของลูกค้า จึงมีนโยบายสนับสนุน
    และส่งเสริมการแข่งขันทางการค้าอย่างเสรี การปฏิบัติตามกรอบการแข่งขันทางการค้าที่สุจริต
    ดำเนินธุรกิจด้วยความเป็นธรรม ภายใต้กรอบของกฎหมาย และจรรยาบรรณ
    และไม่มีนโยบายในการแข่งขันทางการค้าโดยใช้วิธีการใดๆ
    ให้ได้มาซึ่งข้อมูลของคู่แข่งขันอย่างผิดกฎหมาย และขัดต่อจริยธรรม

-   ชุมชน และสังคม : บริษัทฯ ในฐานะที่เป็นบริษัทไทย ตระหนัก
    และมีจิตสำนึกในบุญคุณของประเทศ และความสำคัญของชุมชน สังคม ซึ่งบริษัทฯ
    มีนโยบายที่จะดำเนินธุรกิจที่เป็นประโยชน์ต่อชุมชนและสังคม และสนับสนุนกิจกรรมด้วย
    โดยเฉพาะเยาวชน และประชาชนในพื้นที่ห่างไกล
    ซึ่งต้องเข้าถึงโลกเทคโนโลยีมากขึ้นกว่าในอดีต
    จึงมุ่งเน้นการให้ความรู้ควบคู่กับการใช้เทคโนโลยี โดยหลีกเลี่ยงข้อมูลที่อาจเป็นภัยต่อสังคม

นอกจากนี้ คณะกรรมการบริษัทยังกำหนดให้มีการรายงานข้อมูลเกี่ยวกับการปฏิบัติงานของบริษัทฯ
ที่ผู้มีส่วนได้ส่วนเสียและผู้มีส่วนเกี่ยวข้องควรรับรู้ทั้งการรายงานข้อมูลในแบบ 56-1
รายงานประจำปี เว็บไซด์ ฯลฯ รวมทั้งจัดให้มีช่องทางการสื่อสารแบบสองทาง
เพื่อให้ผู้มีส่วนได้ส่วนเสียและผู้มีส่วนเกี่ยวข้องได้มีโอกาสแสดงความเห็นและร้องเรียนในกรณีที่ไม่ได้รับความเป็นธรรมจากการกระทำของบริษัทฯ
ด้วย

นโยบายความรับผิดชอบต่อสังคม ( Corporate Social Responsibility หรือ CSR )

สืบเนื่องมาจากนโยบายและเป้าหมาย ที่จะเติบโตอย่างต่อเนื่อง และยั่งยืน
บริษัทฯมีความเชื่อมั่นว่านอกเหนือจากผลิตภัณฑ์และบริการที่มีคุณภาพแล้ว
ความรับผิดชอบต่อสังคมภายในและภายนอกบริษัทฯ ต้องมีคุณภาพยิ่งกว่า
บริษัทฯดำเนินธุรกิจด้วยความรับผิดชอบและความเป็นธรรม
โดยยึดมั่นในอุดมการณ์ซึ่งยึดถือปฎิบัติสืบเนื่องกันมาภายใต้กรอบของจรรยาบรรณที่ได้พัฒนาให้เหมาะสมกับความเปลี่ยนแปลงทางเศรษฐกิจและสังคม
นโยบายด้านบรรษัทภิบาลนั้นเป็นส่วนหนึ่งของนโยบายการดำเนินธุรกิจซึ่งได้มีการติดตามประเมินผลการกำกับดูแลกิจการอย่างสม่ำเสมอ
รวมถึงการปรับปรุง, แก้ไข และเปลี่ยนแปลงเพื่อให้มีความทันสมัย
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา

ด้วยเหตุนี้เอง ในปี 2553
บริษัทฯได้เล็งเห็นถึงความสำคัญในการที่จะพัฒนาสังคมให้มีความยั่งยืนควบคู่ไปด้วยกันกับบริษัทฯ
โดยจัดให้มีโครงการ “อินเตอร์ลิ้งค์ให้ใจ”
ซึ่งเป็นส่วนหนึ่งของบริษัทฯโดยมีจุดมุ่งหมายที่จะสร้างความยั่งยืนให้กับเยาวชนภายใต้โครงการที่มีชื่อว่า
“โครงการพี่สอนน้อง” ซึ่งเป็นการปลูกปัญญาและสร้างความอบอุ่น ให้กับเยาวชนในพื้นที่ถิ่นธุรกันดาร
โดยมีพนักงานจิตอาสาหรือที่เรียกกันว่า “ครูจิตอาสา”
ของบริษัทฯสละเวลาส่วนตัวในการช่วยเหลือสังคมภายใต้โครงการนี้
โดยโครงการพี่สอนน้องนี้เน้นที่จะปลูกฝังให้เด็กๆรักในวิชาที่เรียน อาทิเช่น คณิตศาสตร์,
วิทยาศาสตร์, ภาษาอังกฤษ และศิลปะ
อีกทั้งยังมุ่งเน้นที่จะปลูกฝังให้เยาวชนเหล่านั้นให้ความสำคัญกับ การมีน้ำใจซึ่งกันและกัน,
ความเสียสละ, ความกล้าแสดงออก และความสามัคคีในการอยู่รวมกันในสังคม

[]

[]

[]

บนซ้าย : โครงการพี่สอนน้องภายใต้โครงการ “อินเตอร์ลิ้งค์ให้ใจ”

บนขวา : โครงการจัดฝึกอบรมสัมมนาภายในองค์กร ที่จังหวัดนครราชสีมา

ล่างซ้าย : อินเตอร์ลิ้งค์ร่วมมือกับแพทยสภา ภายใต้โครงการ”กองทุนตลาดหุ้นร่วมใจ
ช่วยภัยน้ำท่วม”

ล่างขวา : งานเลี้ยงขอบคุณลูกค้า “ Thank You Party “ ที่เมืองทองธานี

รายชื่อโรงเรียนที่เข้าร่วมกิจกรรมกับโครงการอินเตอร์ลิ้งค์ให้ใจ ใน “โครงการพี่สอนน้อง”

  -------- --------------------- -------------------------- ---------------
  ลำดับ     ปีที่เข้าร่วมกิจกรรม        ชื่อโรงเรียน                  จังหวัด

  1        2553                  รร.สันติคีรีวิทยาคม             เชียงราย

  2        2553                  รร.ตำรวจชายแดน             เชียงราย

  3        2553                  รร.บ้านหนองโค้ง              เชียงใหม่

  4        2553 และ 2554         รร.วัดวังแดงใต้               พิจิตร

  5        2554                  รร.บ้านทุ่งโป่ง                เชียงใหม่

  6        2554                  รร.ชุมชนวัดสาขลา             สมุทรปราการ

  7        2554                  รร.บ้านละเบิกตาฮึง            ศรีษสะเกษ

  8        2555                  รร.เชตวันหนองหมู             ลำพูน

  9        2555                  รร.สบเปิงวิทยา               เชียงใหม่

  10       2555                  รร.พระนอน                  เชียงใหม่

  11       2555                  รร.ท่าข้าม                   เชียงใหม่

  12       2555                  รร.ป่าจี้วังแดง                เชียงใหม่

  13       2555                  รร.ปางไม้แดง                เชียงใหม่

  14       2555                  รร.สันป่าสักวิทยา              เชียงใหม่

  15       2555                  รร.บ้านริมใต้                 เชียงใหม่

  16       2555                  สโมสร นิวธัญบุรี ยูไนเต็ด        ปทุมธานี
  -------- --------------------- -------------------------- ---------------

นอกเหนือไปกว่าความรับผิดชอบต่อสังคมภายนอกแล้ว
บริษัทฯยังให้ความสำคัญต่อความรับผิดชอบต่อสังคมภายในอีกด้วย
โดยได้จัดให้มีกิจกรรมสร้างความสัมพันธ์ภายในองค์กร,
การฝึกอบรมสัมมนาให้ความรู้แก่พนักงานทั้งในกรุงเทพฯและต่างจังหวัด อาทิเช่น

  ------- ---------------------------------------------------------------
  ลำดับ    ชื่อโครงการ

  1       ปลูกป่าชายเลนถวายในหลวง จ.จันทบุรี

  2       พนักงานจิตอาสาร่วมปฏิบัติธรรม ณ วัดอโศการาม

  3       บริษัทฯเป็นเจ้าภาพทอดกฐินประจำปี 2553-2554 ณ วัดวังแดงใต้ จ.พิจิตร

  4       โครงการธนาคารความดี

  5       โครงการคนคุณภาพ

  6       นำพนักงานปฏิบัติธรรมเพื่อพัฒนาตนเอง ณ วัดพระราม ๙ กาญจนาภิเษก

  7       จัดกิจกรรมในการสัมมนาทุกครั้งเพื่อสร้างความเป็นอันดับหนึ่งของอินเตอร์ลิ้งค์
  ------- ---------------------------------------------------------------

นอกจากโครงการที่บริษัทฯเป็นผู้ริเริ่มขึ้นมาดังกล่าวข้างต้นแล้วนั้น
บริษัทฯยังได้จัดให้มีการร่วมมือกับองค์กร, บริษัทฯ, สมาคม ฯลฯ ทำกิจกรรมเพื่อสังคมอีกมากมาย
อาทิเช่น

  ------ ---------------------------------------------------- --------- --------------------------------------------------
  ลำดับ   ชื่อโครงการ                                            จังหวัด     หน่วยงาน

  1      มอบผ้าห่ม/เสื้อผ้ากันหนาว/อาหารแห้ง ให้กับชาวบ้านในชนบท ณ      เชียงใหม่   วิทยาลัยตลาดทุน รุ่นที่ 8
         วัดน้ำตกแม่สา                                                     

  2      ปลูกหญ้าทะเลทะเลตรัง                                    ตรัง       วิทยาลัยป้องกันราชอาณาจักร 2552

  3      มอบเงินช่วยเหลือผู้ประสบภัย ประเทศญี่ปุ่น                      กทม.      มอบให้ช่อง 3

  4      กองทุนตลาดหุ้นร่วมใจ ช่วยภัยน้ำท่วม                          นนทบุรี     กองทุนตลาดหุ้น/แพทยสภา

  5      มอบทุนการศึกษาและสร้างสีสรรค์ให้กับเด็กด้อยโอกาสรร.ศรีสังวาลย์   นนทบุรี     สมาคมสตรีนักธุรกิจและวิชาชีพแห่งประเทศไทย-กรุงเทพฯ(สธวท)

  6      ช่วยเหลือครอบครัวทหารผ่านศึก (จำหน่ายดอกป๊อบปี้)              กทม.      สมาคมสตรีส่งเสริมบุคลิกภาพ

  7      เป็นสปอนเซอร์สนับสนุนมหกรรมฟุตบอลการกุศล                   กทม.      บริษัท อินเตอร์ลิ้งค์ คอมมิวนิเคชั่น จำกัด (มหาชน)
  ------ ---------------------------------------------------- --------- --------------------------------------------------

มากไปกว่านั้นแล้วบริษัทฯได้จัดกิจกรรมเพื่อให้ความรู้กับนิสิต,
นักศึกษาและผู้ที่มีความสนใจในผลิตภัณฑ์ของบริษัทฯ
โดยจัดให้มีการแนะนำให้เกิดความรู้และความเข้าใจเกี่ยวกับผลิตภัณฑ์ของบริษัทฯ
โดยไม่มีการคิดค่าใช้จ่ายใดๆทั้งสิ้น
เพื่อเป็นการตอบแทนให้กับลูกค้าที่ใช้ผลิตภัณฑ์ของบริษัทฯโดยมิได้หวังผลตอบแทน อาทิเช่น
การจัดงานเลี้ยงขอบคุณลูกค้า (Thank You
Party)แก่ลูกค้าเพื่อเป็นการตอบแทนที่ไว้วางใจในผลิตภัณฑ์ของบริษัทฯ ,
จัดกิจกรรมฝึกอบรมให้กับลูกค้า 3 courses (Basic, Advance and Professional),
กิจกรรมการแข่งขัน “สุดยอดฝีมือสายสัญญาณ Cabling Contest”
เพื่อค้นหาเยาวชนคนเก่งด้านเทคโนโลยีสารสนเทศเพื่อไปแข่งขันระดับอาเซียนและจัดกิจกรรมมอบทุนการศึกษาให้กับนักเรียนและนักศึกษาในภาคต่างๆ
ฯลฯเป็นต้น

หมวดที่ 4 การเปิดเผยข้อมูลและความโปร่งใส

บริษัทฯให้ความสำคัญกับเรื่องการเปิดเผยสารสนเทศเนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย
จึงมีความจำเป็นที่ต้องมีการควบคุม
และกำหนดมาตรการในการเปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอเชื่อถือได้ และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
และเว็บไซต์ของบริษัทฯ นอกจากนั้นยังได้มีนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน
ผู้ถือหุ้น รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม
ซึ่งทางคณะกรรมการบริษัท มุ่งมั่นที่จะดูแลให้มีการปฏิบัติตามกฎหมายข้อบังคับ
และระเบียบที่เกี่ยวข้องเกี่ยวกับการเปิดเผยข้อมูลและความโปร่งใสอย่างเคร่งครัด
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่ นักลงทุนสัมพันธ์ บริษัท อินเตอร์ลิ้งค์
คอมมิวนิเคชั่น จำกัด (มหาชน) เลขที่ 48 ซอยรุ่งเรือง ถนนรัชดาภิเษก แขวงสามเสนนอก
เขตห้วยขวาง กรุงเทพฯ เบอร์โทรศัพท์ 0-2693-1222 ต่อ 261

-   มีนักลงทุนสัมพันธ์ (Investor Relations) เพื่อเปิดโอกาสให้ซักถามข้อมูลที่ไม่เข้าใจซึ่งมี
    นางเบญจวรรณ ทวีกุล ซึ่งดำรงตำแหน่ง เลขานุการบริษัท และ นักลงทุนสัมพันธ์ (Investor
    Relations) โดยผู้ที่สนใจสามารถติดต่อขอข้อมูลเพิ่มเติมได้ที่เบอร์โทรศัพท์ 0-2693-1222
    ต่อ 261 หรือ E-mail : benjawan@interlink.co.th หรือ
    info@interlink.co.th

-   บริษัทฯมีการเผยแพร่ข้อมูลในเว็บไซด์ของบริษัทฯ ทั้งที่เป็นภาษาไทยและภาษาอังกฤษ
    ผ่านWebsite : www.interlink.co.th
    ขณะเดียวกันก็ได้จัดให้หน่วยงานสื่อสารขององค์กรทำหน้าที่เผยแพร่ข่าวสารการดำเนินงาน
    ตลอดจนผลประกอบการของบริษัทฯ ผ่านสื่อต่างๆ เพื่อให้ผู้ถือหุ้น นักลงทุน ผู้มีส่วนได้ส่วนเสีย
    และผู้มีส่วนเกี่ยวข้องอื่นๆ ได้รับทราบข้อมูลของบริษัทฯ อย่างทั่วถึงและทันเวลา

-   ในปี 2554 บริษัทฯ ได้จัดให้มีกิจกรรม (Opportunity day) จำนวน 4 ครั้ง
    เพื่อส่งเสริมความเข้าใจอันดีต่อสถานการณ์ที่เกิดขึ้นในปัจจุบันและความโปร่งใสของข้อมูลทางการเงินและผลการดำเนินงานรายไตรมาสและรายปีที่เปิดเผย
    และเปิดเผยข้อมูลที่นอกเหนือจากหน้าที่ภายใต้ข้อบังคับของกฎหมายด้วย

-   บริษัทฯ ยังได้จัดแถลงข่าวแก่ผู้สื่อข่าวเป็นครั้งคราว เพื่อให้ข้อมูลทางการเงิน และอื่นๆ
    ที่เกี่ยวข้อง สามารถไปถึงนักลงทุน ผู้สนใจ และประชาชนทั่วไป อย่างทั่วถึง

หมวดที่ 5 ความรับผิดชอบของคณะกรรมการ

1. คุณสมบัติ โครงสร้าง องค์ประกอบของคณะกรรมการบริษัท

1.1 ความเป็นอิสระและเป็นกลางของกรรมการ

คณะกรรมการบริษัทปฏิบัติหน้าที่และใช้ดุลยพินิจอย่างเป็นอิสระในการพิจารณาตัดสินใจในเรื่องต่างๆ
ทั้งจากฝ่ายบริหารและผู้ถือหุ้นรายใหญ่
โดยกรรมการแต่ละคนมีหน้าที่และอิสระที่จะตั้งคำถามแสดงความคิดเห็นหรือคัดค้านในกรณีที่มีความเห็นขัดแย้งในเรื่องที่มีผลกระทบต่อผลประโยชน์ของผู้ถือหุ้นหรือผู้มีส่วนได้ส่วนเสีย

1.2 คุณสมบัติของกรรมการ

คณะกรรมการบริษัท ประกอบด้วยกรรมการที่มีความหลากหลายในด้านอายุ ทักษะ ความรู้
ความเชี่ยวชาญที่เป็นประโยชน์ต่อกิจการบริษัทฯ สามารถนำมุมมองใหม่ๆ มาสู่คณะกรรมการบริษัท
เป็นผู้ที่สามารถอุทิศเวลาและความพยายามให้กับการเป็นกรรมการบริษัทได้อย่างเต็มที่
รวมทั้งเป็นผู้ที่ประกอบด้วยคุณธรรมและจริยธรรม

นอกจากนั้น บริษัทฯ ยังสนับสนุนให้กรรมการของบริษัทฯ ได้เข้ารับการอบรมที่เกี่ยวกับบทบาท
หน้าที่ของกรรมการ เช่น หลักสูตร DAP, DCP,ACP และหลักสูตรอื่นๆ ที่เกี่ยวข้อง เพื่อให้มีความรู้
ความเข้าใจที่เพียงพอ โดยเฉพาะกรรมการที่ได้รับการแต่งตั้งใหม่
ได้จัดให้กรรมการได้รับทราบข้อมูลของบริษัทฯ กฎ ระเบียบ และข้อมูลธุรกิจของบริษัทฯ
ที่เกี่ยวข้องอย่างเพียงพอก่อนปฎิบัติหน้าที่ ตลอดจนได้จัดเตรียมคู่มือการเป็นกรรมการบริษัท
เพื่อให้กรรมการมีความรู้ ความเข้าใจในการประกอบธุรกิจของบริษัทฯ และบทบาท
หน้าที่ของกรรมการอย่างเพียงพอ ซึ่งในขณะนี้บริษัทฯ ได้จัดให้กรรมการทุกท่านของบริษัทฯ
รวมถึงกรรมการผู้จัดการ ได้เข้ารับการอบรม DAP หรือ DCP โดยทั่วถึงแล้ว รวมทั้งบริษัทฯ
ได้สนับสนุน ส่งเสริมให้กรรมการได้รับการอบรม และพัฒนาความรู้อย่างต่อเนื่อง
เพื่อช่วยให้กรรมการสามารถกำกับดูแลกิจการของบริษัทฯ และทำหน้าที่ได้อย่างมีประสิทธิภาพด้วย

1.3 คุณสมบัติของกรรมการอิสระ

คณะกรรมการบริษัทกำหนดคุณสมบัติของกรรมการอิสระให้เป็นไปตามข้อกำหนดของตลาดหลักทรัพย์แห่งประเทศไทย
เรื่องคุณสมบัติของกรรมการตรวจสอบ ดังนี้

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่บริษัทย่อย
บริษัทร่วม และนิติบุคคลที่อาจมีความขัดแย้ง โดยให้นับรวมการถือหุ้นของผู้ที่เกี่ยวข้องด้วย

2. ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคลที่อาจมีความขัดแย้ง
เว้นแต่ได้พ้นจากลักษณะดังกล่าวแล้วไม่น้อยกว่า 2 ปีก่อนได้รับการแต่งตั้ง

3. ไม่มี หรือ เคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคลที่อาจมีความขัดแย้ง
ในลักษณะที่อาจขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้ง เว้นแต่ได้พ้นจากลักษณะดังกล่าวไม่น้อยกว่า 2
ปีก่อนได้รับการแต่งตั้ง

4. ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่
กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชี
ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
เว้นแต่ได้พ้นจากลักษณะดังกล่าวไม่น้อยกว่า 2 ปีก่อนได้รับการแต่งตั้ง

5. ไม่เป็น หรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพ
เป็นนิติบุคคลให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
หรือหุ้นส่วนผู้จัดการ ของผู้ให้บริการทางวิชาชีพนั้นด้วย เว้นแต่ได้พ้นจากลักษณะดังกล่าวไม่น้อยกว่า
2 ปีก่อนได้รับการแต่งตั้ง

  6. ไม่มีความสัมพันธ์ในลักษณะที่เป็น บิดามารดา คู่สมรส
  พี่น้องและบุตรรวมทั้งคู่สมรสของบุตรผู้บริหาร ผู้ถือหุ้นใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

7. ไม่เป็นกรรมการที่ได้รับการแต่งตั้งเพื่อเป็นตัวแทนกรรมการของบริษัทฯ ผู้ถือหุ้นรายใหญ่
หรือผู้ถือหุ้นที่เป็นผู้ที่เกี่ยวข้องกับผู้ถือหุ้นใหญ่ของบริษัทฯ

8.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

9. กรณีได้รับมอบหมายจากคณะกรรมการบริษัทให้ตัดสินใจเรื่องการดำเนินงานกิจการของ

  บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
  โดยมีการตัดสินใจในรูบแบบองค์คณะ(Collective Decision) สามารถทำได้
  โดยกรรมการอิสระรายนั้นต้องไม่เป็นกรรมการตรวจสอบด้วย

  10. สามารถดำรงตำแหน่งกรรมการที่ไม่มีส่วนรวมบริหารงาน หรือกรรมการอิสระของบริษัทฯ
  ในกลุ่มได้
  แต่ต้องเปิดเผยข้อมูลเกี่ยวกับการดำรงตำแหน่งกรรมการอิสระในกลุ่มและค่าตอบแทนรวมที่ได้รับจากกลุ่มบริษัทฯ
  ในแบบ 56-1 และรายงานประจำปี

1.4 องค์ประกอบของคณะกรรมการบริษัท

คณะกรรมการบริษัท ประกอบด้วยกรรมการจำนวน 9 ท่าน
ซึ่งเป็นจำนวนที่เหมาะสมกับขนาดของกิจการ โดยมีองค์ประกอบของคณะกรรมการบริษัท
ประกอบด้วย

-   กรรมการที่เป็นผู้บริหารและเป็นกรรมการที่มีส่วนได้เสีย จำนวน 6 ท่าน

-   กรรมการที่ไม่ได้เป็นผู้บริหาร และไม่มีส่วนได้เสีย ไม่มีความสัมพันธ์กับผู้ถือหุ้นใหญ่
    ไม่เป็นกรรมการ หรือผู้บริหารของผู้ถือหุ้นใหญ่
    หรือไม่เป็นผู้บริหารหรือตัวแทนผู้ถือหุ้นของผู้ถือหุ้นใหญ่ จำนวน 3 ท่าน

ดังนั้น บริษัทฯ มีกรรมการที่ไม่ได้เป็นผู้บริหารทั้งหมด 3 ท่าน บริษัทฯ
จึงมีการถ่วงดุลของกรรมการที่ไม่เป็นผู้บริหารของบริษัทฯ ได้ในระดับหนึ่ง
สำหรับกรรมการที่ไม่ได้เป็นผู้บริหารทั้ง 3
ท่านมีคุณสมบัติของกรรมการตรวจสอบตามประกาศตลาดหลักทรัพย์แห่งประเทศไทย
ว่าด้วยคุณสมบัติและขอบเขตการดำเนินงานของคณะกรรมการตรวจสอบ

1.5 ประธานกรรมการ ประธานกรรมการบริหาร และการแยกตำแหน่ง

บริษัทฯ มีประธานคณะกรรมการบริษัทและกรรมการผู้จัดการเป็นบุคคลคนเดียวกัน อย่างไรก็ตาม
บริษัทฯ ได้มีการกำหนดแบ่งอำนาจภายใต้บทบาทของคณะกรรมการบริษัท
และบทบาทภายใต้กรรมการผู้จัดการไว้อย่างชัดเจน
และมีโครงสร้างคณะกรรมการบริษัทซึ่งประกอบไปด้วยคณะกรรมการตรวจสอบซึ่งเป็นกรรมการอิสระ
1 ใน 3 ของกรรมการทั้งคณะ ทำให้มีการถ่วงดุลและการสอบทานการบริหารงานได้
(ตามรายละเอียดในหัวข้อ 9.1 โครงสร้างการองค์กร) นอกจากนี้
คณะกรรมการบริษัทจะไม่สามารถอนุมัติรายการใดๆที่ตนเองหรือบุคคลที่มีความขัดแย้งทางผลประโยชน์
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
โดยต้องมีการเสนอรายการดังกล่าวให้คณะกรรมการตรวจสอบรับรอง

อนึ่งวิธีการปฏิบัติก็มีการแยกบทบาทจากประธานคณะกรรมการและกรรมการผู้จัดการอย่างแท้จริง
ดังเช่นการนำเสนอแผนธุรกิจซึ่ง คุณสมบัติ อนันตรัมพร
ได้นำเสนอในฐานะกรรมการผู้จัดการและเปิดโอกาสให้คณะกรรมการบริษัทท่านอื่น ๆ ได้ซักถาม
และท้วงติงได้อย่างเต็มที่

1.6 วาระการดำรงตำแหน่งของกรรมการ

คณะกรรมการบริษัทกำหนดให้กรรมการมีวาระการดำรงตำแหน่งคราวละ 3 ปี
เมื่อครบกำหนดตามวาระ
กรรมการอาจได้รับการพิจารณาเสนอชื่อต่อที่ประชุมผู้ถือหุ้นพิจารณาเลือกตั้งเป็นกรรมการบริษัทต่อเนื่องได้

1.7 การเกษียณอายุของกรรมการ

คณะกรรมการบริษัทกำหนดให้กรรมการเกษียณอายุเมื่อมีอายุครบ 72 ปี
โดยมีผลตั้งแต่วันถัดจากวันประชุมสามัญผู้ถือหุ้นประจำปี ซึ่งมีขึ้นหลังจากที่กรรมการผู้นั้นมีอายุครบ 72
ปีบริบูรณ์

1.8 การสรรหากรรมการ

การคัดเลือกกรรมการของบริษัทฯ ไม่ได้ผ่านขั้นตอนของคณะกรรมการสรรหา (Nominating
Committee) อย่างไรก็ตาม บริษัทฯ
ได้กำหนดแนวทางในการเลือกตั้งและแต่งตั้งกรรมการบริษัทดังนี้

วิธีการแต่งตั้งกรรมการ

คณะกรรมการบริษัท จะทำหน้าที่คัดเลือกบุคคลที่จะเข้าดำรงตำแหน่งคณะกรรมการบริษัท
โดยมีการพิจารณาจากความรู้ความสามารถและประสบการณ์ที่เกี่ยวข้องกับธุรกิจ
หรือพิจารณาจากผู้ถือหุ้นรายใหญ่ของบริษัทฯ ที่มีประสบการณ์ อย่างไรก็ตาม
การแต่งตั้งกรรมการใหม่จะผ่านการพิจารณาจากที่ประชุมคณะกรรมการบริษัท
ซึ่งมีคณะกรรมการตรวจสอบร่วมอยู่ด้วย

นอกจากนี้การแต่งตั้งคณะกรรมการจะต้องผ่านมติที่ประชุมผู้ถือหุ้นตามข้อบังคับของบริษัทฯ
ทั้งนี้ข้อบังคับของบริษัทฯ
กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

- ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

  -
  บุคคลผู้ซึ่งได้รับคะแนนเสียงสูงสุดตามลำดับลงมาเป็นผู้ที่ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งเป็นจำนวน 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯ
นั้นให้จับสลากกันว่าผู้ใดจะออกส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง กรรมการที่ออกตามวาระนั้น
อาจได้รับเลือกเข้ามาดำรงตำแหน่งใหม่ก็ได้

การพ้นวาระ

1.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ให้กรรมการออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สอง
ภายหลังจดทะเบียนบริษัทนั้นให้ใช้วิธีจับฉลากกันว่าผู้ใดจะออก
ส่วนในปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

2.  นอกจากข้อ 1 ให้กรรมการพ้นจากตำแหน่งเมื่อ

-   ตาย

-   ลาออก

-   ขาดคุณสมบัติ หรือมีลักษณะต้องห้ามตามกฎหมาย

-   ที่ประชุมผู้ถือหุ้นลงมติให้ออก

-   ศาลมีคำสั่งให้ออก

โดยกรรมการคนใดจะลาออกจากตำแหน่ง ให้ยื่นใบลาออกต่อบริษัทฯ
การลาออกมีผลนับแต่วันที่ใบลาออกไปถึงบริษัทฯ

1.9 ค่าตอบแทนของกรรมการและผู้บริหาร

บริษัทฯ มีนโยบายค่าตอบแทนไว้อย่างชัดเจนและโปร่งใส
โดยค่าตอบแทนจะต่ำกว่าระดับเดียวกับของอุตสาหกรรม
และเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่เพียงพอที่จะจูงใจและรักษากรรมการและผู้บริหารที่มีคุณสมบัติตามที่บริษัทฯ
ต้องการได้

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
โดยเชื่อมโยงกับผลการดำเนินงานของบริษัทฯ
และผลการดำเนินงานของผู้บริหารแต่ละท่านประกอบการพิจารณา นอกจากนี้
ยังคำนึงถึงหลักยุติธรรม สามารถอ้างอิงกับอุตสาหกรรมเดียวกันที่มีขนาดใกล้เคียงกัน
และเป็นค่าตอบแทนที่สามารถรักษาผู้บริหารที่มีคุณสมบัติตามที่บริษัทฯ ต้องการ
รวมทั้งสร้างแรงจูงใจให้มีการปฏิบัติงานที่มีคุณภาพและมาตรฐานที่ดี
เหมาะสมกับหน้าที่และความรับผิดชอบที่ได้รับมอบหมาย

1.10 คณะกรรมการย่อยในคณะกรรมการบริษัท

คณะกรรมการบริษัทจะแต่งตั้งกรรมการจำนวนหนึ่งจากคณะกรรมการบริษัทเป็นกรรมการในคณะกรรมการย่อยเพื่อทำหน้าที่พิเศษ
โดยจะพิจารณาบทบาทและหน้าที่ของคณะกรรมการย่อยเปรียบเทียบกับคุณสมบัติของกรรมการแต่ละคน
ทั้งนี้ ได้กำหนดให้คณะกรรมการย่อยแต่ละคณะมีวาระการดำรงตำแหน่งคราวละ 3 ปี
และอาจได้รับการแต่งตั้งใหม่ได้

คณะกรรมการย่อยแต่ละคณะจะต้องปฏิบัติหน้าที่ตามที่ได้รับมอบหมายจากคณะกรรมการบริษัทโดยมีอำนาจแจ้งให้ฝ่ายบริหารเข้าร่วมประชุม
ชี้แจง หรือจัดทำรายงานเสนอ
หรือว่าจ้างที่ปรึกษาเพื่อให้คำแนะนำการดำเนินการที่ได้รับมอบหมายได้ตามที่เห็นสมควรโดยบริษัทฯ
เป็นผู้รับผิดชอบค่าใช้จ่าย และจะต้องจัดทำรายงานเสนอต่อคณะกรรมการบริษัทเป็นประจำทุกปี

ปัจจุบัน คณะกรรมการบริษัทได้แต่งตั้งคณะกรรมการย่อยจำนวน 1 คณะ คือ คณะกรรมการตรวจสอบ
โดยคณะกรรมการตรวจสอบประกอบด้วยกรรมการอิสระที่มิได้เป็นผู้บริหารหรือมีส่วนร่วมบริหารงานของบริษัททั้งหมด
3 ท่านโดยมีกรรมการตรวจสอบ 2 ท่าน คือ นายชูศักดิ์ ดิเรกวัฒนชัย ประธานกรรมการตรวจสอบ
และนายสมพร เวชพาณิชย์ กรรมการตรวจสอบ
ซึ่งเป็นผู้ที่มีความรู้และประสบการณ์ในการสอบทานงบการเงิน
ทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับของบริษัทฯ
ตลอดจนกฎหมาย กฎเกณฑ์ ข้อกำหนดและระเบียบของหน่วยงานที่เกี่ยวข้อง สอบทานให้บริษัทฯ
มีระบบการควบคุมภายใน ระบบการตรวจสอบภายใน ที่รัดกุม เหมาะสม ทันสมัยและมีประสิทธิภาพ
พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ
การเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้อง
ครบถ้วน โปร่งใส รวมทั้งพิจารณาให้ความเห็นเกี่ยวกับแผนงาน งบประมาณ รวมทั้งการแต่งตั้ง
เลิกจ้าง และอัตรากำลังของหน่วนงานตรวจสอบภายใน

1.11 เลขานุการบริษัท

เพื่อให้การดูแลการดำเนินการงานด้านเลขานุการบริษัทให้เป็นไปอย่างมีประสิทธิภาพ
และคณะกรรมการบริษัทเป็นผู้พิจารณาแต่งตั้งผู้มีคุณสมบัติเหมาะสมเพื่อปฏิบัติหน้าที่เลขานุการบริษัท
ปัจจุบันผู้ที่ดำรงตำแหน่งเลขานุการบริษัท คือ นางเบญจวรรณ ทวีกุล

หน้าที่และความรับผิดชอบของเลขานุการบริษัท

1)  จัดทำและเก็บรักษาเอกสาร ดังต่อไปนี้

    1.  ทะเบียนกรรมการ

    2.  รายงานประจำปีของบริษัท

    3.  หนังสือนัดประชุมคณะกรรมการบริษัท และรายงานการประชุมคณะกรรมการบริษัท

    4.  หนังสือนัดประชุมผู้ถือหุ้น และรายงานการประชุมผู้ถือหุ้น

2)  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3)  จัดส่งสำเนารายงานการมีส่วนได้เสียของกรรมการและผู้บริหาร
    หรือบุคคลที่มีความเกี่ยวข้องให้ประธานกรรมการและประธานกรรมการตรวจสอบทราบภายใน
    7 วันทำการนับแต่วันที่บริษัทได้รับรายงานนั้น

4)  จัดการประชุมคณะกรรมการบริษัท และการประชุมผู้ถือหุ้นให้เป็นไปตามระเบียบ ข้อบังคับ
    และกฎหมายที่เกี่ยวข้อง

5)  ดูแล ตรวจสอบ
    และให้คำแนะนำในการดำเนินงานของบริษัทและคณะกรรมการบริษัทให้เป็นไปตามหนังสือ
    บริคณห์สนธิ ข้อบังคับของบริษัท พระราชบัญญัติหลักทรัพย์และตลาดหลักทรัพย์
    พระราชบัญญัติบริษัทมหาชนจำกัด และกฎหมายอื่นๆ ที่เกี่ยวข้อง

6)  เป็นศูนย์กลางการติดต่อสื่อสารข้อมูลข่าวสารระหว่างกรรมการ ผู้บริหาร และผู้ถือหุ้น

7)  ประสานงาน และติดตามการดำเนินงานตามมติของกรรมการ และผู้ถือหุ้น

8)  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับดูแลตามระเบียบและข้อกำหนดของหน่วยงานทางการ

9)  ดำเนินการอื่นๆ ตามที่คณะกรรมการกำกับตลาดทุนประกาศกำหนด
    หรือตามที่คณะกรรมการบริษัทมอบหมาย

2. การปฏิบัติงานของคณะกรรมการบริษัท

2.1 อำนาจหน้าที่เฉพาะของคณะกรรมการบริษัท

ในการกำกับดูแลกิจการของบริษัทฯ บริษัทย่อยและบริษัทร่วม นอกเหนือจากการดำเนินการอื่นใด
เพื่อให้เป็นไปตามกฎหมาย วัตถุประสงค์ ข้อบังคับ และมติที่ประชุมผู้ถือหุ้นของบริษัทฯ แล้ว
คณะกรรมการกำหนดให้เรื่องดังต่อไปนี้
เป็นอำนาจหน้าที่และความรับผิดชอบของคณะกรรมการที่จะเป็นผู้พิจารณาอนุมัติ

1.  อำนาจหน้าที่ตามพระราชบัญญัติบริษัทมหาชนจำกัดและกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทมหาชน

2.  อำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

3.  กำหนดนโยบายและทิศทางการดำเนินงานของบริษัทฯ

4.  ปฏิบัติหน้าที่เป็นไปตามกฎหมาย วัตถุประสงค์และข้อบังคับของบริษัทฯ
    ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัทฯ

5.  รับผิดชอบในการพิจารณางบการเงินประจำปี
    ให้มีความถูกต้องและแสดงถึงฐานะที่เป็นจริงของบริษัทฯ
    โดยมีการปฏิบัติตามมาตรฐานบัญชีทั่วไป ซึ่งได้มีการตรวจสอบโดยผู้สอบบัญชีของบริษัทฯ

6.  พิจารณางบประมาณ และการปรับเงินเดือนประจำปี
    งบประมาณจ่ายโบนัสพนักงานสวัสดิการที่สำคัญของผู้บริหาร นำเสนอเบี้ยประชุม
    และบำเหน็จกรรมการและอัตราจ่ายเงินปันผลต่อผู้ถือหุ้น

7.  พิจารณาโครงสร้างบริหาร แต่งตั้งคณะผู้บริหาร
    กรรมการผู้จัดการและคณะกรรมการอื่นตามความเหมาะสม

8.  พิจารณาอนุมัติค่าใช้จ่ายในการดำเนินงาน
    หรือธุรกรรมในวงเงินที่เกินอำนาจกรรมการผู้จัดการ

-   ควบคุมดูแลการดำเนินงานของบริษัทฯ ให้เป็นไปตามกฎหมาย วัตถุประสงค์
    และข้อบังคับของบริษัทฯ ตลอดจนมติที่ประชุมผู้ถือหุ้น ทั้งนี้
    กำหนดให้รายการที่กรรมการหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องนั้น
    ไม่มีสิทธิออกเสียงลงคะแนนในเรื่องนั้น

2.2 การประชุมของคณะกรรมการบริษัท

คณะกรรมการบริษัทปฏิบัติงานผ่านการประชุมของคณะกรรมการ
โดยกำหนดให้มีการประชุมอย่างน้อยจำนวน 4 ครั้งต่อปี (3 เดือนต่อครั้ง)
โดยกำหนดวันประชุมไว้ล่วงหน้า ตลอดทั้งปีและอาจมีการประชุมวาระพิเศษเพิ่มตามความจำเป็น

ประธานกรรมการเป็นผู้บริหารการปฏิบัติหน้าที่ของคณะกรรมการบริษัทกำหนดระเบียบวาระการประชุมร่วมกับประธานเจ้าหน้าที่บริหาร
ดูแลให้กรรมการได้รับเอกสารการประชุมล่วงหน้าก่อนการประชุมเป็นเวลาเพียงพอ
สำหรับการศึกษาและพิจารณาเรื่องเพื่อการให้ความเห็นและการออกเสียงลงคะแนน
ดูแลให้เอกสารการประชุมมีสาระข้อมูลการวิเคราะห์และข้อเสนอแนะที่ชัดเจน เพียงพอ
และเหมาะสม

ในที่ประชุม ประธานกรรมการมีหน้าที่จัดสรรเวลาในการนำเสนอสารสนเทศและการอภิปรายซักถาม
สรุปประเด็นในวาระการประชุมเพื่อการพิจารณาของกรรมการ
เปิดโอกาสและสนับสนุนให้กรรมการแต่ละคนแสดงความคิดเห็น
และประมวลความเห็นและเสนอข้อสรุปที่ได้จากที่ประชุม

ในการประชุม กรรมการผู้มีส่วนได้ส่วนเสียโดยนัยสำคัญในเรื่องที่พิจารณา
ต้องออกจากที่ประชุมระหว่างการพิจารณาเรื่องนั้นๆ

ในการพิจารณาเรื่องหนึ่งเรื่องใด กรรมการมีสิทธิขอดูหรือตรวจเอกสารที่เกี่ยวข้อง
ขอให้ฝ่ายบริหารชี้แจงข้อมูลรายละเอียดเพิ่มเติม
ตลอดจนจัดหาที่ปรึกษาหรือผู้เชี่ยวชาญภายนอกมาให้ความเห็น โดยบริษัทฯ เป็นผู้รับผิดชอบค่าใช้จ่าย

การลงมติให้ใช้คะแนนเสียงข้างมาก และหากมีกรรมการคัดค้านมติใด
ให้บันทึกคำคัดค้านนั้นไว้ในรายงานการประชุม

คณะกรรมการบริษัทได้จัดให้มีเลขานุการบริษัท
ทำหน้าที่ให้การสนับสนุนการจัดเตรียมระเบียบวาระการประชุม ทำหนังสือเชิญประชุม
ดูแลและจัดการประชุม จัดเก็บเอกสารเกี่ยวกับการประชุม
และให้คำปรึกษาเกี่ยวกับการปฏิบัติของคณะกรรมการบริษัทให้เป็นไปตามกฎหมาย ข้อบังคับ
และระเบียบต่างๆ ที่เกี่ยวข้อง
และจัดทำรายงานการประชุมเสนอขอความเห็นชอบต่อประธานกรรมการก่อนที่จะนำเสนอให้ที่ประชุมพิจารณารับรองรายงานการประชุม

ในปี 2554 บริษัทฯ ได้จัดให้มีการประชุมโดยสรุปในแต่ละการประชุม ดังนี้

  ------------------------- -------------------------------------------- --------------- -------------------
  รายชื่อ                     การประชุม                                                     

                            ผู้ถือหุ้นประจำปี 2554                             คณะกรรมการ      คณะกรรมการตรวจสอบ

                            จำนวนครั้งที่เข้าร่วมประชุม/จำนวนครั้งที่มีการประชุมในปี                   
                            2554                                                         

  1. นายสมบัติ อนันตรัมพร       1/1                                          4/4             -

  2. นางชลิดา อนันตรัมพร       1/1                                          4/4             -

  3. นายชูศักดิ์ ดิเรกวัฒนชัย      1/1                                          4/4             4/4

  4. พลเอก ภานุมาต สีวะรา     1/1                                          4/4             4/4

  5. นายสมพร เวชพาณิชย์ ¹     -                                            2/4             2/4

  6. นายสถาพร โคธีรานุรักษ์ ²   1/1                                          2/4             2/4

  7. นางสาวขวัญตา มีสมพร      1/1                                          4/4             -

  8. นายจณัฐพล สุประสงค์สิน     1/1                                          4/4             -

  9. นางธัญญรัตน์ เทียมอุดมฤกษ์   1/1                                          3/4             -

  10. นางเพ็ญศรี จันต๊ะคาด      1/1                                          4/4             -
  ------------------------- -------------------------------------------- --------------- -------------------

  หมายเหตุ ¹ เนื่องจาก ได้รับการแต่งตั้งเป็นกรรมการอิสระและกรรมการตรวจสอบ เมื่อวันที่
  11 พฤษภาคม 2554

  ตามมติที่ประชุมคณะกรรมการบริษัท ครั้งที่ 2/2554

  หมายเหตุ ² เนื่องจาก ได้ลาออก เมื่อวันที่ 11 พฤษภาคม 2554
  ตามมติที่ประชุมคณะกรรมการบริษัท ครั้งที่ 2/2554

2.3 รายงานประจำปีของคณะกรรมการบริษัท

คณะกรรมการบริษัทเป็นผู้รับผิดชอบในดูแลการจัดทำรายงานกิจการและรายงานการเงินของบริษัทฯ
และรายงานการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
โดยการจัดทำรายงานทางการเงินเป็นการจัดทำตามมาตรฐานการบัญชีที่รองรับทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งกำหนดให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยคณะกรรมการบริษัทได้มอบหมายให้คณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน
และเป็นผู้ให้ความเห็นต่อคณะกรรมการบริษัท ทั้งนี้ รวมถึงการรายงานในแบบรายงานข้อมูล 56-1
และรายงานประจำปี

  2.4 การติดต่อสื่อสารกับฝ่ายบริหาร

คณะกรรมการบริษัทสนับสนุนให้ผู้บริหารระดับสูงของบริษัทฯ
เข้าร่วมการประชุมกับคณะกรรมการบริษัท
โดยเป็นผู้นำเสนอสารสนเทศที่เกี่ยวกับวาระที่ตนรับผิดชอบต่อที่ประชุมคณะกรรมการบริษัท
เพื่อให้คณะกรรมการบริษัทได้รับทราบข้อมูลความคิดเห็นจากผู้บริหารที่รับผิดชอบงานโดยตรง
ขณะเดียวกันผู้บริหารก็มีโอกาสได้เรียนรู้และทำความเข้าใจมุมมองของคณะกรรมการบริษัท

คณะกรรมการบริษัทส่งเสริมให้มีการพบปะและแลกเปลี่ยนความคิดเห็นระหว่างกรรมการและผู้บริหารระดับสูงในโอกาสอื่นๆ
นอกเหนือจากการประชุมคณะกรรมการบริษัท
เพื่อให้กรรมการได้มีโอกาสทำความรู้จักคุ้นเคยกับผู้บริหารระดับสูงของบริษัทฯ
กรรมการสามารถติดต่อสื่อสารกับผู้บริหารของบริษัทฯ แต่ละคนได้โดยตรง
โดยไม่เป็นการก้าวล่วงหรือสอดแทรกการปฏิบัติงานของฝ่ายบริหาร
แต่ควรจะแจ้งให้ประธานกรรมการบริหารทราบล่วงหน้า

2.5 การพัฒนากรรมการและผู้บริหาร

คณะกรรมการบริษัททุกท่านมีความรู้ความเข้าใจในหน้าที่ความรับผิดชอบของกรรมการ
และลักษณะการดำเนินธุรกิจของบริษัท ซึ่งจะเห็นได้จากในการประชุมแต่ละครั้ง
คณะกรรมการที่เข้าร่วมประชุมมีความตั้งใจทำหน้าที่เต็มความสามารถ
ทั้งการสอบถามในประเด็นที่ยังไม่กระจ่าง การตั้งข้อสังเกต การเสนอแนะความคิดเห็น
รวมทั้งบริษัทได้สนับสนุนการเข้าร่วมอบรมหลักสูตรตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์
ซึ่งจัดโดยสมาคมส่งเสริมสถาบันกรรมการบริษัทไทย (IOD) เช่น หลักสูตร Directors
Accreditation Program (DAP) หลักสูตร Directors Certification Program (DCP)
หลักสูตร Audit Committee Program (ACP) เป็นต้น
ซึ่งกรรมการส่วนใหญ่ของบริษัทก็ผ่านการอบรมหลักสูตรดังกล่าวมาแล้ว
รวมทั้งมีการส่งเสริมให้มีการฝึกอบรมให้ความรู้แก่กรรมการ กรรมการตรวจสอบ ผู้บริหาร
เลขานุการบริษัท และบุคคลอื่นที่เกี่ยวข้อง ซึ่งทางเลขานุการบริษัท
จะเป็นผู้ช่วยแจ้งคอร์สการอบรมที่น่าสนใจให้กับทุกท่านทราบ

นอกจากนี้ หากมีกรรมการใหม่เข้ามาดำรงตำแหน่ง กรรมการท่านนั้นก็จะได้รับการสรุปลักษณะ
และแนวทางการดำเนินธุรกิจจากประธานกรรมการ หรือกรรมการบริหาร เพื่อเป็นข้อมูลต่อไป

ส่วนแผนงานสืบทอดและพัฒนาผู้บริหารนั้น
บริษัทตระหนักถึงความสำคัญและความจำเป็นของแผนดังกล่าว
แต่อย่างไรก็ตามในขณะนี้แผนงานดังกล่าวยังไม่เกิดขึ้น
เนื่องจากปัจจุบันการสรรหาธุรกิจใหม่ในกลุ่มสื่อ และบันเทิง ที่มีศักยภาพเพียงพอที่จะสร้างยอดขาย
และผลกำไรให้กับบริษัทได้ในอนาคต ถือเป็นภารกิจเร่งด่วนที่สุด

นอกจากนี้บริษัทยังส่งเสริมให้เลขานุการบริษัท
และเลขานุการคณะกรรมการตรวจสอบเข้าอบรมหลักสูตรต่างๆ และ
รับฟัง/เสวนาในเรื่องที่เกี่ยวข้อง/สอดคล้องกับสถานการณ์ และเป็นประโยชน์ต่อการปฏิบัติงาน
ที่จัดโดยสำนักงาน ก.ล.ต., ตลาดหลักทรัพย์ฯ ,สมาคมบริษัทจดทะเบียนไทย
และหน่วยงานอื่นๆที่เกี่ยวข้องอย่างสม่ำเสมอ

2.6 การว่าจ้างที่ปรึกษาผู้เชี่ยวชาญภายนอก

คณะกรรมการบริษัทและคณะกรรมการย่อยมีสิทธิที่จะว่าจ้างที่ปรึกษาจากภายนอก
เพื่อทำหน้าที่ให้คำปรึกษา แนะนำในการปฏิบัติงานของคณะกรรมการบริษัทและคณะกรรมการย่อย
โดยบริษัทฯ เป็นผู้รับผิดชอบค่าใช้จ่าย

  8.4.2 ด้านการติดตามและการกำกับดูแลฝ่ายบริหาร

คณะกรรมการบริษัทได้กำหนดทิศทาง และวัตถุประสงค์ทางธุรกิจ
ตลอดจนได้อนุมัติแผนธุรกิจที่ฝ่ายบริหารได้จัดทำขึ้น เพื่อสนับสนุนการบรรลุเป้าหมายของกิจการ
โดยจะมีการติดตามผลการดำเนินงานของฝ่ายบริหารอย่างต่อเนื่อง
โดยการเปรียบเทียบผลสัมฤทธิ์ของแผนธุรกิจ และงบประมาณที่ตั้งไว้
ตลอดจนจากข้อมูลรายงานทางการเงิน และข้อมูลผลประกอบการที่รายงานต่อคณะกรรมการบริษัท

คณะกรรมการบริษัทกำหนดให้ฝ่ายบริหารต้องรายงานผลการดำเนินงานที่เกิดขึ้นจริงเปรียบเทียบกับเป้าหมายให้คณะกรรมการบริษัททราบอย่างสม่ำเสมอ
เพื่อให้ผลการดำเนินงานเป็นไปตามเป้าหมายที่วางไว้
ทั้งรายงานทางการเงินและความคืบหน้าของการดำเนินงานในด้านต่างๆ
ในกรณีที่การดำเนินงานไม่เป็นไปตามแผนที่วางไว้ คณะกรรมการบริษัทจะมีส่วนร่วม แก้ไข
ปรับปรุงหรือดูแลให้ฝ่ายบริหารนำเสนอแผนงาน เพื่อแก้ไขสถานการณ์ นอกจากนั้น
ยังได้มีการประเมินผลการดำเนินงานของฝ่ายบริหารเป็นรายปีในการกำหนดผลตอบแทนแก่ฝ่ายบริหารด้วย

8.4.3 ด้านการบริหารความเสี่ยง

คณะกรรมการบริษัทมีนโยบายให้บริษัทฯ
มีการประเมินความเสี่ยงทั่วทั้งองค์กรทั้งที่เป็นปัจจัยภายในและปัจจัยภายนอกอย่างสม่ำเสมอ
โดยครอบคลุมปัจจัยความเสี่ยงที่เกี่ยวข้องกับวิสัยทัศน์ เป้าหมาย กลยุทธ์ทางธุรกิจ การเงิน
และการปฏิบัติการด้านอื่นๆ โดยพิจารณาถึงโอกาสที่จะเกิดและระงับความรุนแรงของผลกระทบ
พร้อมกำหนดมาตรการในการป้องกันแก้ไขรวมทั้งมาตรการในการรายงานและการติดตามประเมินผล
โดยส่วนตรวจสอบภายในของบริษัทฯได้นำแนวทางการวิเคราะห์จัดการความเสี่ยงมาประยุกต์ใช้เพื่อประเมินความเพียงพอของระบบการควบคุมภายในและผลักดันให้เกิดการควบคุมภายในของหน่วยงานต่างๆและสร้างมาตรฐานการทำงานให้มีประสิทธิภาพมากยิ่งขึ้น

8.4.4 ระบบการควบคุมภายในและการตรวจสอบภายใน

1. ระบบการควบคุมภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
จึงได้กำหนดภาระหน้าที่ อำนาจการอนุมัติ และดำเนินการของผู้ปฏิบัติงาน
และผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม

ซึ่งระบบการควบคุมภายในดังกล่าว จะถูกประเมินโดยส่วนตรวจสอบภายใน
ซึ่งทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมทางการเงินที่สำคัญของบริษัทได้ดำเนินการตามแนวทางที่กำหนดเอาไว้อย่างมีประสิทธิภาพ
รวมถึงตรวจสอบการปฏิบัติตามกฎหมาย และข้อกำหนดที่เกี่ยวข้องกับบริษัท
รวมทั้งมีการจัดตั้งคณะกรรมการตรวจสอบ (Audit Committee)
เพื่อแสดงความเห็นเกี่ยวกับความเพียงพอและความเหมาะสมของระบบการควบคุมภายในของบริษัทและบริษัทย่อย
โดยระบบการควบคุมภายในของบริษัทครอบคลุมเรื่องเกี่ยวกับการควบคุมภายในตั้งแต่ระดับปฏิบัติการถึงระดับผู้บริหาร
ทั้งนี้ เพื่อให้มั่นใจได้ว่าบริษัทมีการบริหารจัดการที่เหมาะสม เป็นไปตามหลักการกำกับดูแลกิจการที่ดี
และเพื่อป้องกันความเสียหายจากการนำทรัพย์สินของบริษัทไปใช้โดยมิชอบหรือโดยไม่มีอำนาจ

2. การตรวจสอบภายใน

บริษัทฯ มีส่วนตรวจสอบภายในที่รายงานผลการตรวจสอบภายในโดยตรงต่อคณะกรรมการตรวจสอบ
ที่จะทำให้การตรวจสอบภายในมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่ในการปฎิบัติงานพร้อมทำหน้าที่ตรวจสอบเพื่อให้ความมั่นใจว่าการปฎิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการตามแนวทางที่กำหนดไว้อย่างมีประสิทธิภาพ
รวมถึงตรวจสอบการปฎิบัติตามข้อกำหนดของกฎหมายที่เกี่ยวข้องกับบริษัทฯ
นอกจากนี้คณะกรรมการตรวจสอบยังได้ร่วมพิจารณาความน่าเชื่อถือในความถูกต้องของรายงานทางการเงิน
และการเปิดเผยข้อมูลอย่างเพียงพอให้เกิดความโปร่งใส ตามแนวทางการกำกับดูแลกิจการที่ดี

การปฎิบัติงานของส่วนตรวจสอบภายในนั้น จะเริ่มวางแผนการตรวจสอบประจำปี
ซึ่งแผนการตรวจสอบประจำปีจะผ่านความเห็นชอบจากคณะกรรมการตรวจสอบก่อน
แล้วดำเนินการตรวจสอบตามแผนที่กำหนดไว้โดยจัดเก็บเอกสารที่สำคัญไว้เป็นหลักฐานตามหลักเกณฑ์ของมาตรฐานการตรวจสอบภายในที่กำหนดไว้
พร้อมรายงานผลการตรวจสอบภายในและข้อเสนอแนะให้แก่ฝ่ายบริหารที่เกี่ยวข้องทราบหลัง
แล้วรายงานให้คณะกรรมการตรวจสอบรับทราบและติดตามผลการแก้ไขปรับปรุงอย่างต่อเนื่องและหากข้อสงสัยที่มีนัยสำคัญที่มีผลกระทบต่อความเสียหายร้ายแรงต่อบริษัทฯ
จะรายงานตรงต่อประธานกรรมการบริหารหรือกรรมการผู้จัดการทราบเพื่อให้ดำเนินการแก้ไขอย่างทันท่วงที

นอกจากนี้
คณะกรรมการตรวจสอบได้รับทราบและให้ข้อคิดเห็นเกี่ยวกับข้อสังเกตและข้อเสนอแนะของผู้สอบบัญชีภายนอกรวมถึงผลการแก้ไขของบริษัทฯ
โดยในปี 2554
จากการตรวจสอบของผู้ตรวจสอบภายในและผู้สอบบัญชีภายนอกไม่พบข้อสังเกตที่มีสาระสำคัญ

8.4.5 วิสัยทัศน์และพันธกิจ

คณะกรรมการบริษัทดูแลให้มีการจัดทำวิสัยทัศน์ พันธกิจ เป้าหมาย นโยบาย ทิศทางการดำเนินงาน
แผนกลยุทธ์ระยะยาว แผนงานและงบประมาณประจำปีของบริษัทฯ
โดยมอบหมายให้ฝ่ายบริหารเป็นผู้นำเสนอ
และคณะกรรมการบริษัทแสดงความคิดเห็นและอภิปรายร่วมกับฝ่ายบริหารอย่างเต็มที่เพื่อให้เกิดความเห็นชอบร่วมกันก่อนที่จะพิจารณาอนุมัติ
และเพื่อให้มั่นใจว่าการดำเนินงานของบริษัทฯ เป็นไปในทิศทางที่ก่อให้เกิดประโยชน์สูงสุดแก่ผู้ถือหุ้น
โดยกำหนดวิสัยทัศน์และพันธกิจ ดังนี้

วิสัยทัศน์

ก้าวสู่ความเป็นที่ 1 (INTERLINK No.1)

พันธกิจ

-   ผู้นำอันดับ 1 ในธุรกิจข่ายสายสัญญาณสื่อสารคอมพิวเตอร์และโทรคมนาคม

-   ผู้ชำนาญงานสายเคเบิ้ลใต้ทะเล

-   ผู้ให้บริการโครงข่ายสื่อสารสายใยแก้วนำแสงครอบคลุมทั่วประเทศไทย

-   ผู้เชี่ยวชาญวางโครงข่าย Fiber Optic และ FTTX

-   ผู้มีประสบการณ์โครงการ Substation, Transmission Line และ Underground

  8.4.6 จริยธรรมในการประกอบธุรกิจและจริยธรรมสำหรับพนักงาน

การดำเนินธุรกิจให้เกิดผลประโยชน์สูงสุดแก่ผู้ถือหุ้น
คณะกรรมการบริษัทมีนโยบายที่จะให้ความสำคัญเท่าเทียมและควบคู่กันไประหว่างความสำเร็จตามเป้าหมายและวิธีการที่ใช้เพื่อให้ได้มาซึ่งความสำเร็จนั้นๆ
ดังนั้นบริษัทฯ ได้กำหนดให้กรรมการ ผู้บริหาร และพนักงานของบริษัทฯ ทุกระดับ
ต้องไม่ใช้ข้อมูลภายในของกลุ่มบริษัทฯ ที่มีสาระสำคัญ และไม่ได้เปิดเผยต่อสาธารณชน
เพื่อประโยชน์ของตนเองหรือผู้อื่น

นอกจากนั้น เพื่อให้เป็นไปตามมาตรา 59 แห่ง พรบ. หลักทรัพย์และตลาดหลักทรัพย์ พ.ศ. 2535
บริษัทฯ ได้กำหนดให้กรรมการ และผู้บริหารของบริษัทฯ ซึ่งหมายรวมถึงคู่สมรส
และบุตรที่ยังไม่บรรลุนิติภาวะด้วย ต้องจัดทำรายงานการถือหลักทรัพย์
และรายงานการเปลี่ยนแปลงการถือหลักทรัพย์ของตนตามแบบ
และภายในระยะเวลาที่กำหนดในข้อบังคับว่าด้วยการรายงานการถือหลักทรัพย์

ส่วนการให้ข้อมูลใดๆ เกี่ยวกับบริษัทฯ ได้กำหนดให้ต้องดำเนินการโดยผู้ที่มีหน้าที่เกี่ยวข้องโดยตรง
หรือได้รับมอบหมายเป็นการเฉพาะ และการให้ข้อมูลต้องอยู่บนพื้นฐานข้อมูลที่เป็นจริง ถูกต้อง
และโดยระมัดระวัง

8.4.7 การดูแลเรื่องการใช้ข้อมูลภายใน

ในส่วนของการดูแลเรื่องการใช้ข้อมูลภายใน
บริษัทฯมีนโยบายห้ามมิให้ผู้บริหารหรือพนักงานนำข้อมูลภายในบริษัทฯไปเผยแพร่แก่บุคคลภายนอกหรือนำไปใช้เพื่อประโยชน์ส่วนตน
และผู้ที่เกี่ยวข้อง ซึ่งรวมทั้งเพื่อการซื้อขายหลักทรัพย์ของบริษัทฯ โดยได้แจ้งนโยบายของบริษัทฯ
กฎเกณฑ์ และแนวทางปฏิบัติของตลาดหลักทรัพย์ฯ และของคณะกรรมการกำกับหลักทรัพย์
และตลาดหลักทรัพย์ ให้กรรมการและผู้บริหารทุกท่านรับทราบและถือปฏิบัติ

บริษัทฯมีนโยบายดูแลด้านความขัดแย้งทางผลประโยชน์ถือเป็นนโยบายสำคัญเพื่อให้กรรมการ
ผู้บริหาร และพนักงานทุกคน
ยึดถือเป็นแนวทางปฏิบัติเกี่ยวกับการระมัดระวังในการใช้ข้อมูลภายในใดๆ
ซึ่งอาจมีผลต่อราคาของหลักทรัพย์ เช่น ข้อมูลผลการดำเนินงานของบริษัท
ข้อมูลการเจรจาการค้าโดยบริษัท ข้อมูลอื่นๆ ที่บริษัทสมควรจะต้องแถลงเป็นการทั่วไป เป็นต้น
เพื่อซื้อขายหลักทรัพย์ของบริษัท โดยการนำสารสนเทศภายในที่ยังไม่ได้เปิดเผย
หรือที่เป็นความลับไปใช้ หรือนำไปเปิดเผยกับบุคคลภายนอก
หรือกระทำการอันก่อให้เกิดความขัดแย้งทางผลประโยชน์ และมีมาตรการลงโทษหากบริษัทฯพบว่า
มีการนำข้อมูลภายในบริษัทไปใช้เพื่อประโยชน์ส่วนตน และผู้ที่เกี่ยวข้องนั้น

ในกรณีที่เข้าข่ายเป็นรายการที่เกี่ยวโยงกันภายใต้ประกาศของตลาดหลักทรัพย์แห่งประเทศไทย
คณะกรรมการบริษัทดูแลให้มีการปฏิบัติตามหลักเกณฑ์วิธีการ
และการเปิดเผยข้อมูลรายการที่เกี่ยวโยงกันของบริษัทจดทะเบียนอย่างเคร่งครัด

8.5 นโยบายด้านบุคลากร

เนื่องจากบุคลากรถือเป็นปัจจัยหนึ่งที่ทำให้บริษัทฯ ประสบความสำเร็จในการดำเนินงาน บริษัทฯ
จึงให้ความสำคัญและวางแนวทางนโยบายในการพัฒนาบุคลากรของบริษัทฯ อย่างต่อเนื่อง ทั้งนี้
เพื่อให้บุคลากรของบริษัทฯ มีความรู้ ความชำนาญ
และมีการเชี่ยวชาญในการให้บริการแก่ลูกค้าของบริษัทฯ อย่างมีประสิทธิภาพ

ณ วันที่ 31 ธันวาคม 2554 บริษัทฯ มีจำนวนพนักงานจำนวนทั้งสิ้น 224 คน
และประกาศการจ่ายโบนัสให้แก่พนักงานทั้งสิ้น 11,369,189 บาท